recursal/SuperWikiNEXT-32B huggingface dataset:
**郭美江**（1953年6月4號—2020年8月4號）係基督教靈恩派牧師，喺美國洛杉磯中華歸主神學院做過道學碩士，佢擔任過美國加州愛修園嘅禱告事工部主任。經常被邀至世界各地主領內喺醫治、釋放禱告嘅專題講座特會。

郭美江於2013年12月喺台北純福音教會講道嘅傳道影片開始喺網路上傳布，其中主要包括於當年10月20號拍攝嘅一段同性戀影片之中，先問信眾有無接觸過東方閃電，現場無信眾舉手，佢隨即表示喺世界各地都有好多教會被擄去，接著開始要求信眾唔好去接觸同性戀嘅朋友，因為同性戀係一種「網羅」或「巫術嘅權勢」，屬於一種「撒旦嘅詭計」，會導致「靈魂嘅轉移」。其中並提到：有個國立大學自系主任以下都係同性戀，同學為咗成績，後嚟整個科系裏面都係同性戀，某位教友考上後，面臨要唔要跟著「陷入去」或離開該系嘅抉擇。另外佢提到有基督教長老個女，因為好友係同性戀而變得精神恍惚，「臉都變咗」，身邊充滿靈嘅「雲霧」，好彩長老有請佢協助破除、醫治。郭美江詢問台下聽眾有無人喺接觸同性戀朋友，表示教友必須同同性戀者保持距離，唔係就會被影響。隨後，郭美江喺台上話「囉聖靈寶劍斷開魂結，斷開鎖鏈，斷開一切嘅牽連」，並同時揮動手臂做出劈砍嘅動作；群眾應該同「阿門」，佢又講「耶穌基督嘅寶血塗抹潔淨，聖靈嘅活水沖洗乾淨」。最後，郭美江話「燒毀同性戀嘅網羅」，之後全場鼓掌。

2020年8月4號，郭美江因乳癌轉肺癌喺桃園市林口長庚醫院離世，終年67歲。

參考
--

1. 1 2  〈桃園愛修園師資團隊〉. 原著喺2014年2月9號歸檔. 喺2020年8月7號搵到.
2. ↑  〈「電音牧師」爆紅　網友期待美江唱跨年〉. 2013年12月23號. 喺2020年8月7號搵到. `{{cite news}}`: Cite has empty unknown parameter: `|coauthors=` (help)
3. ↑  Lii Wen (2014年10月6號). "Gay marriage advocates rally in Taipei". 《臺北時報》 (英文). 喺2020年8月7號搵到.
4. ↑  "EDITORIAL: Avoid outrageous religious rhetoric". 《臺北時報》 (英文). 2014年2月25號. 喺2020年8月7號搵到.
5. ↑  郭美江講述同性戀 (備份) - YouTube
6. ↑  〈「信耶穌撿鑽石」牧師郭美江驚傳7:09病逝！教友哀悼：紀念神僕人一生忠心〉. *ETtoday* (繁體中文). 喺2020年8月7號搵到.
香港戲院門票上標明電影嘅級別
香港戲院展示第Ⅲ級影片嘅告示，及《電影檢查條例核准證明書》
**香港電影分級制度**係香港嘅電影分級制度，根據香港法例第392章《電影檢查條例》喺1988年11月10號制定，分級主要根據觀眾年齡限制劃分為I、II、III三級；1995年因為《電影檢查條例》修訂，所以將第II級再細分為IIA同IIB兩個級別，所以部份人會叫呢個電影分級制度做香港**電影三級制**（而呢條法例亦叫做《兒童不宜法例》）。

根據香港法例，打算喺香港上映、發行錄影帶或鐳射影碟嘅電影，都要送交通訊事務管理局（2012年4月1號之前係香港影視及娛樂事務管理處）評級，並由該處處長核准。第III級錄影帶或影碟嘅包裝物，同埋第III級影片嘅宣傳資料，喺發行或公開展示之前，更需要送交電影檢查監督核准。

所有經評級之後嘅電影，無論係喺戲院上映，又或者係以鐳射影碟等媒體發行，都一定要展示由通訊事務管理局發出嘅《電影檢查條例核准證明書》（簡稱「電檢紙」）副本。

分級嘅目的，係為咗保護18歲以下未成年人士，以免受到不良電影內容影響。噉做亦能夠協助家長幫仔女揀電影。

第I及II級屬勸諭性質，並無法定年齡限制；IIA或IIB級嘅影片就鼓勵家長陪同仔女去睇可以指導佢哋。第III級就最嚴格，唔可以賣飛畀18歲以下人士入戲院睇，法例容許驗票員檢查入場者嘅身份證。

除此之外，電影預告片、教育影片同文化影片都需要送檢，但唔使進行分級。

香港第一套被列為第III級嘅港產電影，係由牟敦芾執導嘅《黑太陽731》。

香港地區以外嘅人可能會誤解「III級電影」即係鹹片。其實，以充滿血腥暴力鏡頭、粗口對白、恐怖、描述喺社會內具爭議嘅道德價值等題材電影，亦會被評為第III級電影，同時裸露鏡頭可能出現喺非第III級影片。不過，分級制開始之時，一直只有過去被禁制嘅色情電影送檢，所以大眾至有噉嘅錯覺，直到《三狼奇案》送檢，係第一部因為過度暴力而被評定為第III級嘅電影。

分級定義同標誌
-------

電影送交評級之後，會根據以下定義，被評為以下三級其中之一：

| 級別 | 符號 | 定義 | 代表符號 |
| --- | --- | --- | --- |
| 第I級 |  | 適合任何年齡人士觀看Suitable for All Ages | 黑色圓形內有白色I字 |
| 第II級（分拆前） |  | 兒童不宜Not Suitable for Children | 黑色正方形內有白色II字樣 |
| 第IIA級 |  | 兒童不宜Not Suitable for Children | 黑色正方形內有白色IIA字樣 |
| 第IIB級 |  | 青少年及兒童不宜Not Suitable for Young Persons and Children | 黑色正方形內有白色IIB字樣 |
| 第III級 |  | 只准18歲或以上人士觀看Persons Aged 18 and Above Only | 黑色或其他顏色三角形內有白色III字 |
|

其他
--

內文：鹹片
香港坊間有「四級片」呢個稱呼，又叫做「四仔」，但唔係法定等級。「四仔」一般係超出香港電影分級制度所限嘅影片及相近作品，即禁片。冇打格色情片、推翻政府、推廣違法等原素，一般被視為「四級」禁片。

睇埋
--

* 香港電視節目分類制度
* 香港電影
* 電影分級制度

出面網頁
----

* 香港電影分級嘅介紹
* 部份電影嘅分級資料
* 工商及科技局審核委員會（電影檢查）
* 香港雙語法例資料系統 香港法例第392章–電影檢查條例
* 如何得悉電影播放版本有沒有刪剪？，原載博客《講。鏟。片》，2007-10-16。
**小額錢債審裁處**（英文：**Small Claims Tribunal**；縮寫：**SCT**）係香港司法機構之一，處理唔超過港幣五萬蚊嘅申索。雖然呢個審裁處都係法庭，但係規則同程序都比其他大部分香港法庭寬鬆。此外，訴訟各方都唔可以由律師代表出庭，一定要親自出席聆訊。當審裁官認為案件唔適合繼續喺小額錢債審裁處進行聆訊嘅時候，聆訊可能會隨時移交到其他法庭，包括勞資審裁處、土地審裁處、區域法院或高等法院繼續處理。而小額錢債審裁處嘅上訴案件會轉交到高等法院嘅原訟法庭。

申索範圍
----

小額錢債審裁處會處理款額五萬蚊或以下嘅申索。

會處理嘅申索
* 債務
* 服務費
* 財物損毁
* 已賣出嘅貨物
* 消費者提出嘅各類申索

唔會處理嘅申索
* 人工
* 收回土地管有權
* 贍養費
* 誹謗

出面網頁
----

* 香港司法機構- 小額錢債審裁處

| * 睇
* 傾
* 改
香港 香港特別行政區司法機構 |
| --- |
| 擁有《香港基本法》最終解釋權嘅機關：全國人民代表大會常務委員會 |
| 最高法院 | 終審法院 |  |
| 高等法院 | 高等法院 上訴法庭 · 原訟法庭 |
| 地方法院 | 區域法院 |
| 裁判法院 | 

|  |  |
| --- | --- |
| 香港島 | 東區 少年法庭 · ~~西區~~ · ~~中央~~ · ~~銅鑼灣~~ |
| 九龍 | 觀塘 · 九龍城 少年法庭 · 西九龍 少年法庭 · ~~南九龍~~ · ~~新蒲崗 ~~·~~~~ ~~~~~~北九龍~~~~~~ |
| 新界 | 粉嶺 少年法庭 · 沙田 · 屯門 少年法庭 ~~荃灣~~ |

 |
| 專門裁判法庭審裁處 | 競爭事務 · *家事* · *少年* · 土地 · 勞資 · 小額錢債 · 淫褻物品 · 死因 |
元朗區
青山公路-元朗段
元朗市中心
**元朗區**（**Yuen Long District**）係一個位於香港新界西北部嘅地方行政區。

元朗區係香港唯一有兩個新市鎮（元朗新市鎮同埋天水圍新市鎮）嘅政區。

地理
--

內文：元朗平原同元朗
元朗區由廈村鄉（包括洪水橋、白泥、流浮山等地）、屏山鄉（包括元朗市中心西部、橫洲、天水圍、尖鼻咀等地）、十八鄉（包括元朗市中心東部、英龍圍、凹頭、南生圍等地）、錦田鄉、八鄉（包括石崗等地）新田鄉（包括落馬洲、米埔等地）所組成。元朗區東至洲頭，同北區嘅馬草壟相鄰，南至洪水橋，同屯門區嘅藍地相連。

據2006年香港人口普查資料，元朗人口大概係53萬人。面積大概138平方公里，係九龍嘅三倍，香港島嘅1.8倍，大嶼山嘅一倍。

元朗係一個沖積平原，亦係香港唯一一個平原，大概喺唐、宋年間形成。元朗平原水土肥沃，過去盛產稻米，元朗絲苗曾經係1950年代喺華南一帶好出名嘅米，可以同增城絲苗競爭。居民沿岸建立基圍，養殖水產，包括：基圍蝦、淡水魚等等，元朗出產嘅老婆餅亦係馳名海外。

睇埋
--

* 元朗國：部分市民喺元朗襲擊事件後對元朗區嘅揶揄戲稱

|  |  |
| --- | --- |
|  | 維基同享有多媒體嘅嘢：**Yuen Long District** |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
**玉兔號**（粵拼：juk6 tou3 hou6）
（簡化字：**玉兔号**；Jade Rabbit）係一個機械人月亮探測器，佢係中國嫦娥三號登月任務一部分。佢個名係喺中國嘅一個網上民意調查中畀揀出嚟嘅。玉兔嚟自一個古老嘅中國神話故仔，關於擁有寵物兔仔嘅農神嫦娥嘅故仔。

佢嚮2013年12月1號17:30（UTC）發射，並嚮2013年12月14號到月球表面。今次任務係自1976年以嚟首次喺月亮上軟著陸，亦係自1973年5月11號蘇聯月神2號結束運作以嚟首架喺月亮上運行嘅月光車。

月光車喺第一個為期14日嘅月夜之後被叫醒。喺2014年1月25號第二個月日就嚟完嗰時運作出現異常。雖然佢喺之後幾個月繼續有收集有用嘅資訊，但異常情況都重未完。2015年10月，玉兔號破咗月亮車最長運行週期嘅紀錄。2016年7月31號，玉兔號行咗31個月後結束運作，遠超起初預期嘅三個月壽命。

參攷
--

1. ↑  "China lands Jade Rabbit robot rover on Moon". BBC. 2013年12月14號.
2. ↑  Molnár, László (2013年5月24號). "Chang'e-3 revealed – and its massive!". *Pull Space Technologies*. 原著喺2017年6月6號歸檔. 喺2019年1月16號搵到.
3. ↑  Boyle, Alan (2014年1月12號). "Chinese moon lander and rover wake up after weeks of sleep". NBC News. 原著喺2014年1月14號歸檔.
4. ↑  "China's first moon rover has experienced a "mechanical control abnormality". Australian Broadcasting Corporation. 2014年1月26號.
5. ↑  Jeff Foust (2015年10月30號). "China's Immobile Rover Passes a Purely Figurative Milestone". SpaceNews.
地圖
廣島市
**廣島市**（日文：**広島市**）係廣島縣嘅縣廳所在地，毛利氏入府以嚟就係日本地方嘅最大城市。廣島市係世界上第一個俾人用原子彈炸嘅城市。

歷史
--

毛利元就個首都就係廣島城。半個世紀之後，佢個孫仔同埋西軍領袖毛利輝元喺關原之戰（関ヶ原の戦い）輸咗。羸咗嘅德川家康就攞咗毛利輝元好多嘅地方，包括廣島市。

喺中日甲午戰爭，廣島市做咗日軍嘅主要供給同埋後勤基地，直至到二次大戰。

### 原子彈爆炸

|  |  |
| --- | --- |
|  | 維基同享有多媒體嘅嘢：**廣島市** |

|  |  |
| --- | --- |
| 開放街圖（Open Street Map）嘅標誌 | 喺開放街圖（Open Street Map）嘅**廣島市地圖**。 |

1945年8月6號，美國空軍 B-29 轟炸機喺廣島掟咗原子彈「細路仔」。呢款轟炸機係特別改裝過，可以帶原子彈之後掟落去。估計有71,379個市民死咗，廣島受到好大嘅破壞。加埋第二粒掟落長崎市嘅原子彈，日本喺長崎炸咗之後嘅第六日就投降。

| * 睇
* 傾
* 改
政令指定都市 |
| --- |
| 北海道地方 | 
* 札幌

 | 政令指定都市 |
| 東北地方 | 
* 仙台

 |
| 關東地方 | 
* 千葉
* 川崎
* 相模原
* 埼玉
* 橫濱

 |
| 中部地方 | 
* 濱松
* 名古屋
* 新潟
* 靜岡

 |
| 近畿地方 | 
* 神戶
* 京都
* 大阪
* 堺市

 |
| 中國地方 | 
* 廣島
* 岡山

 |
| 四國地方 | 無 |
| 九州地方 | 
* 福岡
* 北九州
* 熊本

 |

|  |  |
| --- | --- |
| 權威控制 | 
* WorldCat
* VIAF: 136221777
* LCCN: n80103774
* ISNI: 0000 0004 0389 0168
* GND: 4072524-8
* SUDOC: 026385473
* BNF: cb11864303r（資料）
* NDL: 00267568
* NKC: ge198875
* CiNii: DA00895466

 |

座標: 34°23′N 132°27′E﻿ / ﻿34.383°N 132.450°E﻿ / 34.383; 132.450
**第1屆日本民進黨黨魁選舉**響2016年9月15號舉行。

結果由日本華裔參議員蓮舫贏出最大在野黨民進黨第一位女黨魁，佢就再次為國籍風波同公眾道歉。

議題
--

### 蓮舫國藉問題

有望成為日本最大在野黨民進黨黨魁嘅華裔參議員蓮舫，承認自己重有中華民國國籍，佢就近日引起嘅混亂道歉，但強調唔影響佢角逐黨魁。老豆係台灣人、老母係日本人嘅蓮舫，同台灣當局確認過，得知重保留住中華民國國籍，同佢之前嘅講法有出入，佢就同公眾道歉。蓮舫話：「十七歲嗰時攞到日本籍，同老豆一齊去搞註銷台灣籍嘅手續，我有咁嘅記憶，我對記憶唔啱引嚟嘅混亂，實在係非常抱歉。」。

7月嘅參議院選舉，響東京選區高票連任，更被傳媒話有資格問鼎首相一職，四十八歲、響東京出生嘅蓮舫，曾經話過已經脫離中華民國國籍，一出生就係日本人，之後就改口話響法律上1985年之後就係日本人。到而家搞清楚國籍問題之後，蓮舫話已經同台灣方面搞放棄國籍手續。佢強調，佢嘅情況並冇違法，亦唔影響佢競逐民進黨黨魁。為日本同民進黨工作嘅心係唔會改變。

民意調查
----

《朝日新聞》調查之後話，響民進黨支持者入面，蓮舫嘅支持率高達六成，主要對手、前外相前原誠司嘅支持率就有兩成六。蓮舫大幅領先，日本傳媒相信佢會響首輪投票到贏出。

結果
--

日本民進黨響東京召開臨時黨大會選出新黨魁，三個候選人上台作最後拉票，蓮舫再次講到國籍風波：「我嘅老豆響台灣土生土長，老母係日本人。由於我記憶模糊搞到混亂，非常抱歉。」佢所講嘅記憶模糊係指十七歲嗰時攞到日本國籍，但唔知重留住中華民國國籍。

黨魁投票以國會議員佔嘅比重最多，每人有兩票。之後地方議員同黨員等所佔嘅票數就少啲，全數一共有八百四十九票。響首輪投票攞到過半數嘅候選人就贏出，結果蓮舫以五百零三票贏出，打低主要對手前外相前原誠司，做咗第一位女黨魁。佢向黨員鞠躬致意，蓮舫強調面對強勢嘅安倍政府同執政自民黨，大家必須團結一致，等選民知道民進黨係做實事嘅在野黨：「我們面對強勢嘅執政黨，現今政權支持度好高，唔應該只顧批評，而要交出方案。大家要為國家未來戰鬥，等民眾揀我哋呢個黨。

四十八歲嘅蓮舫接替岡田克也出任黨魁，任期到2019年9月。佢響贏出之後接受台灣傳媒訪問，話希望得到台灣民眾全力支持。

攷
-

1. 1 2 3 4  （繁體中文）蓮舫承認仍擁有中華民國國籍 指不影響角逐黨魁 互聯網檔案館嘅歸檔，歸檔日期2020年9月9號，.，無綫新聞，2016年9月13號。
2. 1 2 3 4  （繁體中文）成功當選日本民進黨黨魁 蓮舫再就國籍風波致歉 互聯網檔案館嘅歸檔，歸檔日期2020年9月9號，.，無綫新聞，2016年9月15號。

| * 睇
* 傾
* 改
日本民進黨選舉 |
| --- |
| 黨魁選舉 | 
* 第1屆（2016年）
* 第2屆（2017年）
* 第3屆（2017年）

 |
**第1次金門縣開放賭場公投**響2017年10月28號舉行。

結果呢場公投係輸咗，按規定如果再搞類似公投，要等三年之後先可以再提出。

結果
--

選舉結果唔同意有兩萬四千二百六十四票、同意有二千七百零五票，公投失敗，反賭方攞到壓倒性贏出。

後續
--

### 支持陣營

金門公投發起人蔡春生話，呢次公投連中央、大陸都要來管選舉，縣長亦行政唔中立；三年之後會唔會捲土重來，佢唔做回應。而支持賭場嘅周子傑都話，一路走來，認同嘅人一起出來為議題努力，呢次選舉票數差咁多，顯示出多數人嘅聲音，三年後，唔需要再一次浪費大家嘅時間。

### 反對陣營

「呢一場冇贏家嘅公投選舉」，金門反賭連線話，金門公投雖然反方以大比數贏出，但係呢場號稱澎、金、馬離島博弈公投最後聖戰嘅選舉並冇贏家，唔理贏定輸，呢次選舉最重要嘅意義，畀金門民眾思考金門建設發展嘅真正方向，期待政治人物以負責嘅態度面對民意。而台灣反賭博合法化聯盟話，金門人用一張張公投選票成功否決起賭場，關鍵一役唔單止帶領金門迎向正面未來，亦宣示離島開放賭場公投成為歷史，呼籲執政黨順應民意，呢屆會期結束之前廢除離島建設條例第10-2條，等離島永遠脫離開放賭場公投嘅威脅。

睇埋
--

* 第2次澎湖開放賭場公投

攷
-

1. 1 2 3 4  （繁體中文）金門博弈公投結果出爐 反賭方大獲全勝，聯合新聞網，響2017年10月28號搵到。

Template:金門縣選舉
**狼兵** ，係由明朝中葉出現嘅一種軍事單位，係由廣西 、 廣東一帶招募嘅人組成嘅軍隊，屬於明朝廷嘅精銳部隊。 啲兵主要都係壯族 、 瑤族嘅人，係受土官嘅節制。 而狼兵並唔會有在冊嘅兵籍，係以僱傭軍嘅形式存在。由於隻部隊好狼好打得，明朝好多次派狼兵去清剿啲地方武裝，仲有對抗倭寇嘅戰爭。 部隊由於缺乏啲軍紀，啲民眾係有怨言亦好畏懼佢哋。

史
-

留存嘅有狼兵出現嘅最早記載，係喺明英宗正統二年，由廣西向朝廷奏提交嘅奏摺度，係第一次提到咗狼兵係愛嚟剿匪。 跟著之後明朝就多次調用狼兵打仗 。 狼兵並唔屬於正式軍隊嘅編制 ，係一個由土官主理嘅特殊兵種，唔受一般官差嘅控制 ，同朝廷編制嘅官兵、各地方編練嘅土兵唔一樣。 

狼兵主要係出自廣西，但廣東度都有自己嘅狼兵 。

待遇同活動
-----

狼兵係冇得攞軍餉，實行「有戰則兵，無戰則農」嘅「兵譜甲跟」制。土司係按兵丁員額去配發啲地，用土地去養兵。而每年嘅秋後，土司都要舉行返次會獵，即係全州嘅比武訓練會，包括有鬥拳腳、刀槍劍戟、舉重、騎馬射箭、排兵佈陣等。優勝者除咗會得到榮譽稱號，仲會有得拎白銀或武器、農具、布匹等實物獎勵。土司本身都冇朝廷嘅俸祿，全靠自己嘅封地出產去支持返啲使用。而朝廷就用「號紙」（委任狀）去到控制啲土司。每有戰事，就會用權杖傳檄徵調啲土司狼兵。

### 喺廣東度嘅活動

明朝嘅廣東沿海省成日有倭寇侵擾，明初制定咗衛所制，喺廣東各地建立啲衛所駐防，但兵力分散唔夠啲倭寇打，中央就又派遣啲狼兵去打啲倭寇。而喺廣東嘅其他戰事入邊，狼兵都係支主要嘅鎮壓軍，比如鎮壓瑤族嘅起義、鎮壓鄉民嘅起義等。鎮壓黃蕭養起義嘅時候，官府就有調廣西狼兵去咗策應，喺1450年4月嘅戰事尾聲中，黃蕭養嘅部隊就同啲狼兵激戰過成五個晝夜。 

朝廷喺用大班狼兵鎮壓咗羅旁河（廣東鬱南）嘅瑤人之後，就喺廣東西部、粵西北各地派駐唔少狼兵，防範啲瑤民。

獨立嘅在冊建置
-------

明代嘅時候，大藤峽地區瑤人反抗嘅勢頭好高，朝廷就喺呢度設立咗東部土官統治區中，級別最高嘅武靖州，作為東進狼兵最重要嘅集結地。到嘉靖、萬曆年間，隨著鎮壓瑤人嘅戰事進入咗尾聲，武靖州就改成武靖鎮，大藤峽呢度嘅狼兵或裁撤咗唔少。由地方誌留低嘅記載睇，後期就轉變成狼兵同狼民兩種嘅身份方向。其中三分一保留低嘅狼兵，就有單獨嘅狼丁冊做身份識別，不過就轉由縣府嘅官差去到管制呢啲士兵，狼兵係俾分歸咗桂平、平南、貴縣三縣自管，直接歸屬流官。在冊嘅狼戶需要俾官府啲差役同米糧，但主要嘅職能仲係應兵役，繼續承擔著守城等軍事職責。到滿清朝後，狼兵係冇好重要嘅作戰主力角色，但到雍正時仲起用過狼民協防。而乾隆年間地方度有官府仲會出公告，認可啲狼民係備兵役而免除差役。

攷
-

1. ↑  正德12年5月初8日，王陽明<閩廣捷音疏>：「及據各哨呈稱：『賊寨險惡，天氣漸暄，我兵遭挫，賊勢日盛。乞要奏添狼兵，候秋再舉』備呈到臣。」
2. ↑  明朝以官軍、土兵與狼兵並稱，顯見狼兵是正規官兵之外的部隊。如正德12年7月初5日，王陽明〈議夾剿兵糧疏〉：「其兩廣、南、贛，仍須各調官軍狼兵，把截夾攻，協濟大事。」〈咨報湖廣巡撫右副都御史秦夾攻事宜〉：「往年大征，不曾分別善惡，給與良民旗號，及撥兵護守，以致狼、土、官兵，貪功妄殺，玉石不分。」
3. ↑  《明史》卷211〈沈希儀傳〉：「希儀嘗上書於朝，言狼兵亦瑤、僮耳。瑤、僮所在為賊，而狼兵死不敢為非，非狼兵順，而瑤、僮逆也。狼兵隸土官，瑤、僮隸流官。土官令嚴足以制狼兵，流官勢輕不能制瑤、僮。若割瑤、僮分隸之旁近土官，土官世世富貴，不敢有他望。以國家之力制土官，以土官之力制瑤、僮，皆為狼兵，兩廣世世無患矣。」
4. ↑  正德12年9月15日，王陽明〈議夾剿方略疏〉：「但今廣東狼兵方自府江班師而歸，欲復調集，恐非旬月所能。」
5. ↑  广西狼兵在明代沿海抗倭战争中的地位和作用 互聯網檔案館嘅歸檔，歸檔日期2020年9月8號，. 2017-05-21 《广西地方志》
6. ↑  明清时期广东狼兵的战事与驻防情况 2016-12-11 狼兵家族史志
7. ↑  黄萧养　"顺德"因他而诞生 互聯網檔案館嘅歸檔，歸檔日期2014年11月24號，. 顺畅网—珠江商报 2011-07-06
8. ↑  寻找明朝广西狼兵的下落 2017-10-03 浣纱洗剑
德意志帝國殖民地分佈
**德意志帝國殖民地**由荷亨佐倫王朝嘅德意志帝國喺19世紀後期建立。德國統一之前，一啲德意志政權都曾經短暫建立過殖民地。

歷史
--

16世紀，奧格斯堡嘅銀行世家安東·韋爾瑟（Anton Welser）同埋巴爾托洛梅斯·韋爾瑟（Bartholomeus Welser）（韋爾瑟家族）就嘗試喺今日委內瑞拉嘅地方建立殖民地。1528至1556年，德意志人喺委內瑞拉領土有一啲特權（睇德意志開拓美洲）。1685年10月5號，布蘭登堡（後成為普魯士王國）得到而家毛里塔尼亞海岸上嘅阿爾金島（Arguin Island），重喺1701年成為普魯士嘅殖民地，但係喺1721年3月7號俾法國搶咗。

17世紀，一啲德意志邦國都短暫擁有過殖民地。布蘭登堡嘅布蘭登堡-非洲公司 (Branderburgisch-Africanische Kompagnie) 得到阿爾金島、普魯士黃金海岸（後來併入荷蘭黃金海岸，喺而家迦納）同埋聖湯瑪斯島（Saint Thomas；今屬美屬處女群島）。波羅的海德意志人領導嘅庫爾蘭（Courland）公國亦都喺多巴哥島同聖安德魯島（今日甘比亞詹姆斯島）建立殖民地。然而，所有德意志邦國都未能同西歐嘅海洋強國競爭。同樣地，哈布斯堡王朝當時統治神聖羅馬帝國嘅奧地利省份——只有佢喺南尼德蘭經營嘅Ostender-Kompanie 喺印度短暫擁有科羅曼德爾海岸（Coromandel Coast）同安達曼-尼科巴群島（1719-1732年），後來因法國反對而放棄領地。

德國只係喺1871年由大陸國家普魯士王國統一，故此佢比西方國家更遲走上帝國主義、爭奪殖民地嘅道路 （所謂「太陽下的位置」）。1870年前，德意志邦國保持獨立政治體制同目標；而德國統一前後嘅外交政策，包括奧托·馮·俾斯麥嘅政策，都集中喺解決「德國問題」，純粹追求德國喺歐洲嘅利益。另外，德意志人嘅海外貿易其實源遠流長，早喺漢莎同盟時期開始；德意志人都有移民傳統：東至俄羅斯同羅馬尼亞；西至北美洲；德意志北部嘅商人同傳教士，都有興趣到海外發展事業。

19世紀末，好多德國人都認為，爭取殖民地可以顯示國力，又夢想建立公海艦隊——呢個夢最終願望成真，並令英國感到受威脅。

由於德國太遲加入爭取殖民地嘅行列，佢面對嘅世界，大部分地區都已經俾其他歐洲強國瓜分；喺一啲地區，甚至已經開始去殖民化，例如美洲諸國。美國革命、法國大革命同拿破崙戰爭都加速美洲國家獨立。

1904年，德屬西南非洲（今日納米比亞）嘅赫雷羅人（Herero）起義，俾德軍打敗。德軍其後發動種族滅絕，殺咗幾萬名當地嘅赫雷羅人同納馬人（Nama；舊稱Namaqua）。

一戰期間（1914-1918年），同盟國解散德國嘅殖民帝國，並重新分配領土，依據包括戰後簽署嘅凡爾賽條約。

根據巴黎和會定下嘅條約，日本得到加羅林群島同馬里亞納群島；法國得到多哥同喀麥隆；比利時得到部分德屬東非；而英國就得到德屬新畿內亞、納米比亞、部分德屬東非同薩摩亞。英國得到嘅領土，好多都併入英聯邦成員嘅領地，並成為佢哋獨立後嘅領土。

德國殖民地
-----

德國正式擁有過主權嘅地方包括（斜體係德文名）：

* 太平洋
	+ 西薩摩亞：1899-1914年
	+ 德屬新畿內亞（Deutsch-Neuguinea），包括威廉皇帝領地（Kaiser-Wilhelms-Land）同鄰近海島：1884-1914年；政區包括：
		- 加羅林群島（Karolinen）：1889-1914年
		- 馬里亞納群島（Marianen）：1889-1914年
* 德屬東非（Deutsch-Ostafrika）：
	+ 後來嘅坦噶尼喀（Tanganjika），今日屬坦桑尼亞
	+ 盧安達同蒲隆地（Ruanda-Urundi）：1885-1917年
	+ 維圖（Witu）：1885-90年，喺而家嘅肯雅
* 德屬西非（Deutsch-Westafrika）包括：
	+ 喀麥隆（Kamerun）：1884-1914年
	+ 多哥（Togoland）：1884-1914年
* 德屬西南非洲（Deutsch-Südwestafrika），今日納米比亞：1883-1915年

德國亦都喺中國擁有土地利益：

* 膠州灣（Kiautschou）保護領地，包括租借地青島（Tsingtau）：1897-1914年（原本租借99年）
* 山東勢力範圍
* 黃河（Gelber Fluss）流域勢力範圍

來源同參考
-----

* Westermann, *Großer Atlas zur Weltgeschichte*
* WorldStatesmen.org
亨利·浦修
**亨利·浦修**（英文：Henry Purcell；1659年9月10號—1695年11月21號），國語譯**亨利·普賽爾**，係巴洛克時期嘅英格蘭作曲家。佢嘅作品吸收咗法國同意大利音樂嘅特點，創作出獨特嘅英格蘭巴洛克音樂風格。

浦修喺倫敦嘅西敏地區出世。爸爸大亨利·浦修（Henry Purcell Sr.）做過查爾斯二世（Charles II）嘅宮廷樂師。浦修細個嗰陣時係王室小禮拜堂合唱團嘅團員，後來聲帶受傷，轉任樂器保管員。佢已經拜過莊·保路（John Blow）為師學音樂。1680年，浦修做咗西敏寺嘅管風琴師，1682年又開始兼任王室小禮拜堂嘅管風琴師。1695年浦修突然過咗身，年僅36歲，最後喺西敏寺裏面佢彈過嘅管風琴附近安葬。

浦修喺短暫嘅一生裏面，創作咗大量器樂、歌曲、話劇配樂同埋少數歌劇，喺英國古典音樂歷史上面有重要地位。佢套歌劇《狄朵與埃涅阿斯》[*暫譯*]（*Dido and Aeneas*）係英格蘭歌劇嘅名作，而佢套戲劇《摩爾人復仇記》（*Abdelazer*，或者*The Moor's Revenge*）入面嘅一個主體，更加被20世紀作曲家布烈頓男爵（Edward Benjamin Britten, Baron Britten）喺《青少年管弦樂隊指南》（*The Young Person's Guide to the Orchestra*）裏面引用。

《丹麥王子進行曲》
---------

好多人經常將《丹麥王子進行曲》（*Prince of Denmark's March*）歸於浦修嘅名下，又或者將《丹麥王子進行曲》誤認做浦修嘅《小號即興曲》。但係其實《丹麥王子進行曲》係由同一時期嘅另一位作曲家謝里美亞·卡勒（Jeremiah Clarke）創作嘅。

參考
--

1. ↑  Holman and Thompson, *Grove Music Online*.
2. ↑  Encyclopaedia Britannica 11th ed. 1911, p. 658.
3. ↑  Zimmerman, Franklin. Henry Purcell 1659–1695 His Life and Times. (New York City: St. Martin’s Press Inc. 1967), 267.
4. ↑  Gerald Norris (1981) A musical gazetteer of Great Britain & Ireland 互聯網檔案館嘅歸檔，歸檔日期2013年8月27號，. p.61. David & Charles, 1981


|  |  |
| --- | --- |
|  | 呢篇同音樂家相關係楔位文。歡迎幫維基百科擴寫佢。睇 • 論 • 改 • 歷 |
墨西哥灣
Cantarell
**墨西哥灣**（粵拼：mat3 sai1 go1 waan1，英文：**Gulf of Mexico**）係北美洲東南面嘅一個大海灣，喺美國嘅佛羅里達半島，墨西哥嘅尤卡坦海峽同古巴島之間嘅位。成個海灣好似個橢圓形噉。呢個海灣係繼孟加拉灣之後嘅世界第二大海灣，入面有密西西比河流入呢個海灣。

性質
--

### 嗮士

呢個海灣嘅東西邊有1,609公里咁長，南北邊有1,287公里咁長，面積有15430000平方公里咁大。

### 水深

海灣嘅平均深度有1432米，最深嗰度有3789米咁深。

### 水溫

由於個海灣喺熱帶同亞熱帶之間嘅位，佢幾乎同出面嘅海隔開嗮，所以水嘅溫度比較高。夏天去到29℃，冬天都有20℃到。

### 氣候

因為海灣嘅東南邊有條墨西哥灣暖流經過，所以附近嘅氣候都比較暖下。但係呢度嘅天氣超差，成日都刮大風，尤其喺夏天差唔多秋天嗰陣，呢度成日刮超勁嘅颶風。

附近嘅海峽
-----

呢個海灣附近有兩個海峽可以通去大西洋嗰邊，分別係佛羅里達海峽同尤卡坦海峽。

附近嘅港口
-----

呢度寫嘅係墨西哥灣附近嘅港口：

* 美國：
卡路禾士頓
新奧爾良
* 墨西哥
維拉古斯
氹碧高
* 古巴
夏灣拿

有「聚寶盆」嘅名
--------

呢個海灣嘅西北邊嘅大陸架度收埋咗由好豐富嘅石油、天然氣同硫磺響度。而家啲美國佬成日都嚟呢度大量噉攞啲石油。

連出去
---

* 世界第二大湾——墨西哥湾 奧數網
* 墨西哥湾 愛問開放詞典
* 墨西哥湾 七洲網
* 墨西哥灣 百度文庫
* 墨西哥湾 美洲旅遊網
**反斗奇兵大本營**（英文：**Toy Story Playland** / **Toy Story Land**）係巴黎華特迪士尼影城同埋香港迪士尼樂園嘅一個主題園區，係依照迪士尼同埋彼思合作嘅賣座電影反斗奇兵而設計嘅，園區以反斗奇兵主角安仔屋企嘅後花園為背景，入面有好多安仔嘅玩具。

華特迪士尼影城
-------

Template:Infobox Disney ride
位於華特迪士尼影城嘅反斗奇兵大本營主題區係迪士尼全球首個以反斗奇兵為主題的園區，開展計劃早於2009年已經曝光，其後迪士尼方面亦承認，主題區最終於2010年8月17日開幕，當時正值反斗奇兵3喺世界各地上映。主題區投資額共6千萬歐元，對於虧損嚴重嘅歐洲迪士尼來說，呢項消息令唔少人感到驚訝。

  

### 遊樂設施

* 沖天遙控車
* 轉轉彈弓狗
* 玩具兵團跳降傘
* Green Army Men Meet & Play

### 餐飲設施

* 翠絲小食車

### 商店

* Barrel of Monkeys

香港迪士尼樂園
-------

Template:Infobox Disney ride

反斗奇兵大本營入口
位於香港迪士尼樂園嘅反斗奇兵大本營主題區係全球第二個反斗奇兵園區，更係亞洲區獨有嘅。反斗奇兵大本營係香港迪士尼喺2009年通過5億美元擴建計劃嘅一部分，園區嘅面積大約佔一公頃，係成個擴建計劃中第一個完成嘅主題園區，喺2011年11月18日正式開幕。園區正式開幕之前，持有奇妙處處通嘅賓客係可以率先試玩園區嘅新遊樂設施，期間已經招待超過兩萬人次，但當中嘅玩具兵團跳降傘開幕僅四日就爆出首宗機件故障事件。

位於香港迪士尼嘅轉轉彈弓狗
### 遊樂設施

* 沖天遙控車
* 轉轉彈弓狗
* 玩具兵團跳降傘
* 玩具兵團訓練營
* 歡樂桶
* 轉轉玩具骰

### 餐飲設施

* 翠絲小食車

### 商店

* 安仔火車頭

參考
--

1. ↑  "Toy Story Land hopes to save Hong Kong Disney". 原著喺2011年11月25號歸檔. 喺2013年1月17號搵到.
2. ↑  "Disneyland Paris Trip Report: Photos from new Toy Story Playland at Walt Disney Studios Park". 原著喺2012年1月20號歸檔. 喺2013年1月17號搵到.
3. ↑  "Toy Story Playland Opens at Disneyland Paris". 原著喺2013年3月5號歸檔. 喺2013年1月17號搵到.
4. ↑  Paris' Toy Story Playland price tag revealed
5. ↑  Toy Story Land opens in Hong Kong Disneyland[*失咗效嘅鏈*]
6. ↑  迪士尼「反斗奇兵」三組新遊戲迎客

出面網頁
----

官方網站
* 反斗奇兵大本營（繁體中文）（簡體中文）（英文）
**廣州兒童劇團團部舊址**（粵拼：gwong2 zau1 ji4 tung4 kek3 tyun4 tyun4 bou6 gau6 zi2）
係中國廣東廣州一舊址兼民國建築，喺荔灣區梯雲東路44號。

佢曾經係1937～1938年做過廣州兒童劇團團部嘅所在地。

所謂「廣州兒童劇團」
----------

喺1937年9月18號嘅蘿蔔頭喺中國嗰度打緊仗嗰陣，嗰時廣州市立第五十四小學嘅130幾名學生搞咗個廣州市兒童劇團。而呢班人都係啲8——14歲嘅細路。雖然話佢哋嘅劇團凈係開咗6年，但係劇團啲細路就架咗「抗日救亡」嘅責任，佢哋喺廣州、廣東嘅西江同埋廣西嘅鄉下、街頭、前線、後方都搞咗差唔多10個大細嘅戲劇同幾十首救亡歌。結果佢哋因為噉先至嗌咗人嚟打冧啲日本仔。喺抗日戰爭嗰時中國內地嘅4間出名嘅兒童劇團入面除咗廣州兒童劇團團部之外，其它冚唪唥都解嗮散。後嚟劇團冚唪唥嘅成員最後喺1943年11月26號俾人拉嗮入監倉，喺監倉同後嚟嘅鬥爭入面，有3位細路同21歲嘅團長——談星都死咗，而最細嗰位細路死咗嗰陣凈係得12歲。

註
-

1. ↑  呢間學校後嚟改咗名嗌「梯雲東路小學」，最後喺1993年取消咗。

攷
-

* 广州儿童剧团诞生地及团部旧址 荔湾党建
* 【第23期抗战遗址篇】梯云东路44号广州市儿童剧团诞生地旧址 新浪广东 （2005-08-26）
* 儿童剧团诞生地及团部 广州党史
* 革命历史遗迹隐身荔湾民居中 搜狐新闻 （2004年07月24号）
血壓計
**血壓**（blood pressure）係指血管入面，血喺單位面積上嘅側壓力，即壓強。習慣用毫米汞柱為單位。

而**動脈血壓**則指嘅係血液對動脈血管嘅壓力，一般指主動脈壓。而平均血壓就係 (收縮壓+ 2 x 舒張壓)/3 

心臟有收縮同放鬆期，當心臟收縮，左心室就會將血液泵出到主動脈，主動脈壓產生最高血壓，又稱收縮壓。跟住心臟會舒張，血液流入右心房，呢個時候壓力最低，稱為低血壓或舒張壓。

血壓嘅量度單位
-------

度血壓
血壓嘅量度單位係毫米水銀，根據世界衛生組織喺1999年嘅指引，120/80以下係理想嘅收縮壓/舒張壓，139/89以下係正常血壓，140/90至160/95係偏高血壓，161/96以上便屬於高血壓。血壓令血液於動脈裡正常輸送至全身，若血壓過低，就無法將血液供應全身，相反，血壓過大，有可能令血管受損，亦反映血液或心臟可能出現異常。
血壓會受到以下因素影響：

1. 身高：身體越高，心臟就需要更大壓力去泵出血液，令血液流遍全身
2. 年齡：年紀越輕，新陳代謝率越高，血流量較大，心臟需要較大壓力泵血。
3. 血黏度（血液密度）：血液越黏稠，心臟需要越大壓力泵出血液
4. 姿勢：站立時血壓高於坐姿血壓，而坐姿時嘅血壓又高於平躺時之血壓。因受重力原理影響
5. 血管質素：血管如果變窄，血液較難通過，心臟就要用更大壓力泵出血液
6. 其他：精神狀態、生活節奏、個人差異、飲食習慣、藥物、遺傳、天氣變化等等

量度
--

以前採用水銀血壓器量度手臂嘅血壓，但由於需要受過訓練，唔適合一般人使用。一般人或家庭會用電子血壓計，但需要留意準確度同量度位置。而量度時，應保持心境平和，避免情緒影響血壓，因而量度錯誤。

睇埋
--

* 脈壓
| How to read a taxoboxHow to read a taxobox**蠔** |
| --- |
| 太平洋蠔 Crassostrea gigas太平洋蠔 *Crassostrea gigas* |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 軟體動物門 Mollusca |
|
| 亞門(Subphylum): | 有殼亞門 Conchifera |
|
|
|
|
|
| 綱 | 雙殼綱 Bivalvia |
|
|
|
|
|
| 目 | 牡蠣目 Ostreoida |
|
|
|
|
|
|
|
|
| 科 | **牡蠣科 Ostreidae**Rafinesque, 1815 |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 屬 |
| * 牡蠣屬 *Ostrea*
* 巨蠣屬 *Crassostrea*
* *Ostreola*
* *Saccostrea*

等等 |
|

**蠔**（Oyster）歸軟體動物門雙殼綱。人養嚟食嘅。

名
-

廣東話蠔同閩南話**蚵仔**或**蠔仔**（ô-á）（漢字作）都幾似，國語亦都叫**牡蠣**、**海蠣子**[未記出處或冇根據]。蠔仔喺廣東話係講丁咁大（帶陰平聲）隻嘅蠔。

營養價值
----

一打蠔含110卡路里[未記出處或冇根據]，有唔少鐵、鈣同埋維他命A。據講食蠔有刺激嘅效果，佢含有豐富嘅鋅係比較科學嘅解釋[未記出處或冇根據]。

生活環境
----

生活喺海水或者鹹淡水交界，食浮游生物。

種類
--

著名嘅品種有法國銅蠔、澳洲石蠔、太平洋蠔（原產東北亞，現引入美國華盛頓州）等。

香港流浮山亦以出蠔聞名。中國廣東就以寶安沙井蠔最出名。

煮法
--

* 生食，加檸檬汁、辣汁或者雞尾酒醬汁咁；喺法國、美國同埋中國大連成日見。

### 中式熟食

* 大連地方經常用喺火鍋度。
* 薑蔥焗
* 晒成蠔豉
* 蠔油
* 燒烤

### 閩式熟食

* 蚵仔煎：蚵仔混合番薯粉、雞蛋、青菜所製成，係閩南、台灣出名小食。
* 蚵仔麵線：蚵仔裹太白粉後，加豬腸同埋麪線一齊煮，係閩南、台灣出名小食。
* 蚵仔酥：蚵仔裹地瓜粉或太白粉後，入鍋油炸，係閩南、台灣出名小食。
* 蠔餅：用蠔肉同埋麵粉整成圓形嘅油炸食品，福州風味小食。

### 西式熟食

* 煙燻同埋油炸（美國常用）
* 窮細路蠔三文治（Po' boy）喺美國嘅路易斯安娜州好出名。

珍珠
--

蠔會生產出珍珠。

殼嘅用途
----

蠔殼磨光可以鋪窗門，燒成灰可以砌牆（澳門舊城牆遺址都係用佢起出嚟）。澳門有條村叫燒灰爐，名都係咁來。香港海下灣嘅石灰窯，用蠔殼燒灰，整來畀人起屋用[未記出處或冇根據]。香港舊時唔少石灰廠做石灰，都係用蠔殼。

食用季節
----

傳說喺五至八月唔適宜生食蠔，而事實上當時正值蠔嘅繁殖季節，肉質差啲，不過食咗唔會影響健康。英國國會亦立法保護。

同澳門嘅關係
------

澳門因為原產蠔，又叫「濠鏡」、「濠江」，之前叫「蠔」，因個名從「虫」，不雅，所以改名。澳門嘅產蠔業直到1980年代先衰落。

相簿
--

* 太平洋蠔 Crassostrea gigas太平洋蠔 *Crassostrea gigas*
* 打開咗嘅蠔打開咗嘅蠔
* 碟上展示嘅生蠔碟上展示嘅生蠔
* 開蠔刀開蠔刀
* 法國銅蠔法國銅蠔
* 法國養蠔場法國養蠔場

參考
--

1. ↑  臺灣多數寫「蚵仔」，中國大陸多數叫「蠔仔」

出面網頁
----

* 英文維基書本：西式牡蠣食譜
血循環：紅色 = 含氧（動脈），藍色 = 脫氧（靜脈）
**血含氧量**（英文：oxygen saturation），又叫**血氧濃度**、**血氧飽和度**，係指血液入邊飽氧血紅蛋白同整體血紅蛋白（飽氧同唔飽氧）嘅比例，一般用百分比表示。一個人嘅身體要正常運作嘅話，血入邊嘅氧需要維持係一個好特定嘅平衡。正常人嘅動脈血含氧量係 95 至 100%，如果係低過 90%，就屬於唔正常，叫做缺氧。低過 80% 嘅話就有機會影響器官嘅正常運作，包括腦同心，需要即時嘅處理。持續嘅缺氧有機會導致呼吸或者心跳驟停。氧療可以幫助病人回復正常嘅血含氧量水平。

定義
--

血紅蛋白飽和度曲線
血含氧量量度血紅蛋白可以同氧結合嘅位之中，已經有氧嘅比例。喺低氧環境，大部份血紅蛋白都會脫氧，血含氧量會根據氧-血紅蛋白解離曲線（oxygen-hemoglobin dissociation curve）改變，喺氧分壓 >11 kPa 嘅時候會達到 100%。脈搏血氧計可以用飽氧血紅蛋白同不飽氧血紅蛋白唔同嘅吸光性質嚟度血含氧量。

生理
--

人體透過唞氣嗰陣呼吸作用嚟調節一個正常同穩定嘅血含氧量，透過呼吸系統，血紅蛋白喺肺度攞到氧氣，並帶去全身。身體嘅唔同部份對氧嘅需求並唔係一成不變，例如做緊運動或者住喺高嘅地方都會用多啲氧。一個血細胞如果帶住正常量嘅氧嘅話就叫做「飽和」（saturated）。血含氧量太高或者太低對身體都係唔好嘅。

量度
--

SaO2（動脈血氧飽和度）低過 90%就係缺氧（可能由貧血導致），表徵係會發紺。喺其他嘅組織都可以測量血含氧量：

* 靜脈血氧飽和度（SvO2）係度返翻去心臟嘅血紅蛋白入邊有幾多係飽氧，可以睇得出傳遞嘅氧夠唔夠啲組織用。SvO2正常係喺 60% 至 80% 之間，低咗即係身體唔夠氧。好多時係用緊人工心肺機嗰陣會度呢個數，可以畀灌注師知道病人要幾多氧。
* 組織氧飽和度（StO2）可以用近紅外光譜儀量度。
* 外周血氧飽和度（SpO2）係用脈搏血氧計量度後估算嘅血含氧量，可以用呢條式計：

{\displaystyle {\ce {SpO\_2}}={\frac {{\ce {HbO2}}}{{\ce {{HbO2}+Hb}}}}}

HbO2係帶氧血紅蛋白，Hb係脫氧血紅蛋白。

脈搏血氧測量
------

脈搏血氧計
脈搏血氧測量係用嚟估算血含氧量嘅方法，呢個對SaO2嘅估算就叫SpO2（peripheral oxygen saturation）。脈搏血氧計有一個細夾，可以夾住身體，可以係手指、耳垂或者BB隻腳，然後將讀數傳去一部讀數機，部機會有發光同收光嘅部份，度吸咗幾多紅光同紅外光。帶氧同脫氧嘅血紅蛋白吸光率唔同，咁就計到血含氧量。

醫學
--

喺海平面嘅話正常血含氧量大約喺 96% 至 99% 之間，而且唔應該低過 94%，海拔 1600米嘅話應該都要有 92%。

SaO2低過 90% 嘅話會導致缺氧，表現出嚟就係發紺，但係血含氧量唔直接發映組織嘅含氧量。血紅蛋白同氧嘅親和度會影響佢放幾多氧畀組織用。pH值低、體溫高、二氧化碳分壓高、2,3-DPG量高都會導致血紅蛋白同氧嘅親和度低，即係會放多啲氧畀組織用。相反就係親和度高，組織氧少。

參考資料
----

1. ↑  "Hypoxemia (low blood oxygen)". *Mayo Clinic*. mayoclinic.com. 喺6 June 2013搵到.
2. ↑  Kenneth D. McClatchey (2002). *Clinical Laboratory Medicine*. Philadelphia: Lippincott Williams & Wilkins. p. 370. ISBN 9780683307511.
3. ↑  Ellison, Bronwyn. "Normal Range of Blood Oxygen Leven". *Livestrong.com*. 喺6 June 2013搵到.
4. ↑  "Hypoxia and Hypoxemia: Symptoms, Treatment, Causes". *WebMD* (英文). 喺2019-03-11搵到.
5. 1 2 3  "Understanding Pulse Oximetry: SpO2 Concepts". Philips Medical Systems. 喺19 August 2016搵到.
6. ↑  "Central Venous/Mixed Venous Oxygen Saturation | LHSC".
7. ↑  Peláez EA, Villegas ER (2007). "LED power reduction trade-offs for ambulatory pulse oximetry". *Conf Proc IEEE Eng Med Biol Soc*. **2007**: 2296–99. doi:10.1109/IEMBS.2007.4352784. ISBN 978-1-4244-0787-3. PMID 18002450. S2CID 34626885.
8. ↑  Schutz (2001). "Oxygen Saturation Monitoring by Pulse Oximetry" (PDF). *American Association of Critical Care Nurses*. 原著 (PDF)喺January 31, 2012歸檔. 喺September 10, 2011搵到.
1933年嘅亨利·馬蒂斯
**亨利·馬蒂斯**（**Henri Matisse**，1869年12月31號—1954年11月3號）係一個法國嘅畫家，野獸派嘅創始人、主要代表人物，亦係雕塑家、版畫家，係20世紀最有影響力嘅畫家之一。以使用鮮明、大膽嘅色彩而出名。

生平
--

亨利·馬蒂斯喺法國北部省嘅康布雷附近出世，1887年去巴黎學法律，畢業之後返鄉下做地方法院行政官。佢有闌尾炎嗰時，第一次開始作畫，重發現咗入面嘅樂趣「好似喺天堂入面」。1891年，佢返去巴黎，喺朱里安學院學繪畫，成咗布格羅同埋莫羅嘅學生。

因為畀後印象派嘅畫家塞尚、高更、梵高、希涅克嗰啲人影響咗，同時又吸收咗日本藝術形式，佢喺自己嘅作品入面將顏色嘅作用發揮到極致，由1899年到1905年佢嘅作品好多都用咗希涅克嘅點彩畫派技巧。

佢嘅作品喺1901年第一次參展，1904年第一次開個人畫展。1905年佢去南方同安德烈·德朗一齊做嘢，不時去蘭色海岸，佢呢個時侯嘅風格變成平坦嘅畫面，輪廓鮮明，唔顧細節，色彩大膽，變成咗野獸派嘅領袖。嗰陣時嘅野獸派有德朗、哈奧·杜菲同埋莫里斯·弗拉曼克嗰啲人。1906年野獸派運動開始逐漸消失，但係馬蒂斯始終堅持自己嘅風格，喺1906年到1917年之間創造咗好多作品。

佢係後生啲嘅畢加索嘅朋友，同時又係對手，佢覺得自己嘅畫作係來自自然，而畢加索嘅係來自自己嘅想像。兩個人都以女人同埋靜物當成主要描繪對象，馬蒂斯更加傾向於將描繪嘅對象放入真實嘅場景入面。
呢篇文講俗語上嘅意思。搵緊一味餸嘅話，請睇〈**豉椒炒魷**〉。
**炒魷魚**（粵拼：caau2 jau4 jyu4\*2）或**炒魷**（魷字有陰上變調，caau2 jau4\*2），又叫**革扯**、**革職**，係屬於「永久退出勞務」或「停止合同」嘅是但一種，佢係由老細或用人單位方面主動提出嚟嘅要求。相反，如果由打工仔主動提出嘅話，就係「辭職」。

典故
--

話說舊時打工包食宿，打工仔都會將被鋪放喺打工地方。當老細叫打工仔唔使再做，打工仔就要執包袱，捲埋被鋪走人。皆因捲埋嘅被鋪就似炒魷魚片咁捲曲，所以就叫「炒魷魚」。

另外，過年前「炒魷魚」又會叫做「**無情雞**」，話說響年底尾禡公司食飯，上碟雞嗰陣，雞頭指住邊個，即係暗示炒邊個；另一講法就係老世親自夾件雞畀邊個，即係暗示炒邊個。

理由
--

有啲地區嘅法律規定話唔可以冇理由炒魷，而炒魷嘅理由可以係：

* 因工作失誤，搞到公司損失。
* 成日遲到或早退。
* 唔夠工作能力，成日俾老細話蝕底嘅。
* 公司轉行，入面冇其它唔啱𠼻嘅空位響度。
* 個人喺單位入面冇乜誠信噉（成日阨人，做滾友嘅）
* 單位入面有多咗出嚟嘅成員

「炒魷」同「辭職」嘅對比
------------

按勞務合約條款或當地《勞動法》：

* 「炒魷」：由僱主按比例畀代通知金去僱員度。
如估係補返求先僱員冇咗呢份人工嘅，重可以嗌成「賠錢」。
* 單合約嘅打工仔喺未行嗮完整合約期而走咗佬嘅，嗰啲就係違約金。
* 部分公司係諗住裁員嗰陣，識得用各種手段嚟強迫員工「自願辭職」嚟避開違約金。

睇埋
--

* 𠲜人工
**行星環**（**Planetary ring**）係指圍繞住行星運轉嘅宇宙塵同小顆粒形成扁平盤狀嘅區域。最出名嘅行星環就係圍繞住土星嘅土星環，但係太陽系嘅其他三粒氣體大行星（木星、天王星同海王星）都有自己嘅行星環。

最近[咩時候？]嘅報告認為土星嘅衛星麗亞（土衞五）可能有自己嘅環系統，佢可能成為唯一有自己嘅環系統嘅衛星。

行星環嘅相
-----

*伽利略號* 嘅木星主環影像。

*卡西尼號* 嘅土星環馬賽克影像。

*航行者2號*嘅天王星環影像。

一對*航行者2號*嘅海王星環影像。

| * 睇
* 傾
* 改
太陽系 |
| --- |
|  |
| **太陽同八大行星**： | 太陽 · 水星 · 金星 · 地球 · 火星 · 木星 · 土星 · 天王星 · 海王星 · 第九行星 |
| **自然衞星**： | 木衞三 · 土衞六 · 木衞四 · 木衞一 · 月球 · 木衞二 · 海衞一 · 天衞三 · 土衞五 · 天衞四 · 土衞九 |
| **行星環**： | 木星環 · 土星環 · 天王星環 · 海王星環 |
| **矮行星**： | 穀神星 · 冥王星 · 妊神星 · 鳥神星 · 鬩神星 |
| **太陽系細嘢**： | **流星** · **隕星** · **小行星**（近地小行星 · 小行星帶 · 半人馬小行星 · 外海王星天體（柯伊伯帶 / 黃道離散天體）） · **彗星**（歐特星雲） |
**郭蔭庶**，PDSM（**Oscar Kwok**，1965年4月28號—）係香港前警務人員，做過香港警務處副處長（管理）。

佢嘅孖生細佬郭蔭庸係高級助理處長，主管行動處，係警隊中少數同樣擔任要職嘅兄弟。

早年經歷
----

郭蔭庶出身自單親家庭，同爸爸加上其餘四名家人喺徙置區生活。佢曾經就讀中華基督教會蒙民偉書院，之後喺香港理工學院攞到文憑。

郭喺1987年加入政府，先後做過入境事務處同埋民航處，1990年成為警務處督察，喺同期嘅學員入面，佢獲頒施禮榮盾、榮譽警棍同埋警務處長證書。佢2002年升咗做警司，去到2019年3月接任為警務處副處長（管理）。

學歷方面，佢持有英國倫敦大學國王學院國際安全及戰略碩士學位。

爭議
--

喺《港版國安法》未經香港立法會被北京單方面落實之後，由於佢嘅工作涉及國安法嘅執行，逃犯條例爭議期間又曾經喺聯合國發言指責別有用心者抹黑警隊，所以得到一啲傳媒嘅關注，但佢嘅言論亦引來一啲爭議。

### 關於逃犯條例爭議嘅表現

喺香港逃犯條例爭議入面，反修例運動期間嘅警察濫權受到唔少人嘅關注，當中除咗示威者有所批評之外，仲包括一啲國際組織。而示威者五大訴求其中之一，就係成立獨立調查委員會，追究警隊濫權。

不過，郭蔭庶就喺2020年3月，喺聯合國人權理事會會議發言，並坐喺中國發言人嘅位置，話香港警察係用緊合理武力嘅權力，警察係別無選擇，又話只要有人犯法，警隊就會拉佢哋。有部份親民主派嘅媒體就批評佢企圖美化香港警察嘅暴力行徑，而且對於元朗恐怖襲擊等針對反修例人士嘅行動，就選擇性失明同執法。

另外，喺一啲同逃犯條例爭議相關嘅檢控入面，唔少警察去到法庭嗰陣，都被法官批評，佢哋嘅供詞同現場影片或其他環境證供不符，甚至被質疑證供唔可信、毫無邏輯可言。但郭蔭庶喺2021年4月接受《彭博》訪問嘅時候話，係辯方律師嘅把戲加上警員無經驗所致。

### 批評美國具侵略性基因

2021年4月，佢接受《彭博》訪問嘅時候，曾經批評美國具激進侵略性基因，又話佢哋故意壓制中國嘅發展。佢又喺冇講證據嘅情況下，話香港過去兩年嘅社會動盪，都係美國嘅盤算，先至迫到北京插手香港事務。

### 拒絕說明乜嘢行為違反國安法

2021年4月，佢接受《彭博》訪問嘅時候，被問到乜嘢行為違反國安法，但佢拒絕說明，只係籠統叫人唔好以身試法，又恐嚇市民唔好觸碰紅線。

參考
--

1. ↑  〈二〇一八年授勳名單　附件：二〇一八年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2018年7月1號. p. 13.
2. ↑  〈香港特別行政區政府及有關機構電話簿〉. *www.directory.gov.hk*. 喺2021-04-02搵到.
3. 1 2 3  〈警隊架構：高級官員 | 香港警務處〉. *www.police.gov.hk*. 喺2021-04-02搵到.
4. ↑  〈飛虎隊前一哥調任公關大使〉. 太陽報. 2006-05-19. 原先內容歸檔喺2020-08-05. 喺2019-06-01搵到. `{{cite news}}`: Cite has empty unknown parameter: `|dead-url=` (help)
5. ↑  〈港內安事務 警察處理 郭蔭庶：延續回歸前情況，中國報，2016年3月13日〉. 原著喺2021年4月2日歸檔. 喺2021年4月2日搵到.
6. ↑  〈郭蔭庶將升副處長 女警官大執位，頭條日報，2019年2月18日〉. `{{cite web}}`: `|archive-url=` requires `|archive-date=` (help); Cite has empty unknown parameter: `|dead-url=` (help)
7. ↑  〈警務處副處長郭蔭庶聯合國發言 指責別有用心者抹黑警隊 | 立場報道 | 立場新聞〉. 《立場新聞 Stand News》 (英文). 原著喺2021-04-14歸檔. 喺2021-04-02搵到.
8. ↑  "HOW NOT TO POLICE A PROTEST: UNLAWFUL USE OF FORCE BY HONG KONG POLICE". *www.amnesty.org* (英文). 喺2021-04-02搵到.`{{cite web}}`: CS1 maint: url-status (link)
9. ↑  〈從警署被捕到612佔領，一個「傘後一代」抗爭者的四個夜晚〉. *theinitium.com*. 喺2021-04-02搵到.`{{cite web}}`: CS1 maint: url-status (link)
10. ↑  國際時事, 2020-Mar-9 |; 新聞摘要; 本地新聞 | 0 (2020-03-09). 〈黑警郭蔭庶到聯合國人權理事會並於中國發言人位置發言 指香港警察被「污名化」〉. 《癲狗日報》 (美國英文). 原著喺2021-04-02歸檔. 喺2021-04-02搵到.
11. 1 2  〈副警務處長郭蔭庶稱美國「基本DNA就是激進」阻中國崛起 兇港人勿探紅線 ｜ 蘋果日報〉. 《Apple Daily 蘋果日報》 (香港中文). 原著喺2021-04-01歸檔. 喺2021-04-01搵到.
12. 1 2  "Hong Kong Police Warn Residents to Avoid Red Lines on Politics". *Bloomberg.com* (英文). 2021-03-31. 喺2021-04-01搵到.
13. 1 2  鄭寶生 (2021-04-01). 〈警務處副處長郭蔭庶批美國想壓制中國發展 「他們有侵略DNA」〉. 《香港01》 (香港中文). 喺2021-04-01搵到.
**Bedford Vehicles**（有人譯成**百福**）係英國一間汽車製造廠，由通用汽車旗下嘅Vauxhall Motors擁有。

Vauxhall Motors喺1929年開始喺盧頓（Luton）出貨車，當時啲車係以Chevrolet呢個牌子賣。到咗1931年就開始改出用Bedford牌子（個名源自盧頓所在嘅郡Bedfordshire）嘅車，同年開始出埋巴士底盤。

第二次世界大戰期間，Bedford受英國政府命令出軍用車同埋單層巴士（即係OWB型），戰後生產逐步回復正常。當時英國政府成日都向Bedford落訂單買軍用車。1955年，Bedford喺同樣位於Bedfordshire嘅Dunstable開咗間新廠。

自二次大戰以嚟，Bedford主要都係做英國同埋英聯邦國家嘅生意，市場好窄。當1970年代其他國家嘅車廠，相繼攻入英國同埋英聯邦國家嘅市場，Bedford開始走下坡。到八十年代嚟自英國政府嘅訂單都減少埋，結果Bedford喺1986年執笠收場。Bedford喺盧頓間廠改為由通用汽車同埋五十鈴合資擁有，1998年起改為完全由通用汽車控制。Bedford嘅Dunstable廠房同埋貨車產品改由AWD Trucks擁有。至於Bedford巴士就冇再出。

圖
-

* Bedford英軍貨車Bedford英軍貨車
* Bedford長途大巴Bedford長途大巴
* Bedford VAN仔Bedford VAN仔
* Bedford指揮車Bedford指揮車

睇埋
--

* Bedford OB
* Bedford SB
* Bedford Y-Series
* Bedford JJL

出面網頁
----

* Bedford World
* Bedford歷史 - Fleet Data
**泰族**，又叫**暹羅族**，係泰國嘅主體民族，即泰國中部人，講泰語，有自己嘅文字。狹義上指泰國中部地區、泰國南部地區、德林達依省泰族（泰文：ชาวไทยในพม่า）、在緬甸阿瑜陀耶族（泰文：ชาวโยดะยา）同呵叻泰人嘅傣族。政治係指所有泰國民族，包含所有已泰化人民，例如伊森人、泰沅、華裔、波斯裔泰國人（英文：Iranians in Thailand）、高棉裔、葡萄牙裔泰國人（泰文：ไทยเชื้อสายโปรตุเกส）等。

民族分布、人口同語言
----------

### 民族分布

全球泰族人口分佈
泰族主要分佈喺中國西南部、印度東北部、越南西北部、高棉西北部、緬甸中北部、寮國、泰國等地區。

泰族人亦普遍散佈喺東南亞其他地方，中華人民共和國、中華民國、寮國、馬來西亞、新加坡、韓國、德國、英國、美國、加拿大、澳洲、瑞典、挪威、利比亞、阿聯酋等地。

### 總人口

全球有泰族人口大約6500萬，其中4700萬喺泰國境內，佔泰國總人口大約75%左右，係泰國主體民族。

### 語言

泰族語言屬於東亞壯侗語系**壯傣語支**。泰族文字源於古印度**婆羅米文**。畀東南亞各個民族吸收後，泰族人以東南亞各種文字創製泰文。又因歷史脈絡分化咗唔同方言，分為**暹羅方言**、**蘭納方言**、**大泰方言**三大方言。三大方言中又分化出更多樣嘅地方方言，而泰語各大方言都有共同語法結構，佢哋發音會因部落距離差距而有所落差。

### 信仰

泰族多數人信上座部佛教，超過90%泰國國民宣稱自己係佛教徒。19世紀蒙庫德國王嘅「正統改革」以及蘭甘亨國王統治以嚟，都係以斯里蘭卡上座部佛教為主要信仰。

除咗佛教之外，印度教亦喺泰國文化上留下一啲影響，部分泰族崇拜象頭神、濕婆、毗濕奴以及梵天等印度教神祇，佢哋覺得呢啲信仰同佛教信仰之間無衝突。除咗佛教同印度教之外，仲有200萬泰族人信奉伊斯蘭教，以及少數大約50萬個泰族人信基督宗教（天主教同各種新教教派）。

節日
--

潑水節
鬼面節

睇埋
--

* 傣族

參考
--

1. ↑   互聯網檔案館嘅歸檔，歸檔日期2010年12月29號，.Cia.gov. Retrieved 2012-08-29. 95.9% of 67,497,151 (July 2013 est.)
2. ↑  S.N. Desai (1980), Hinduism in Thai Life, Bombay: Popular Prakashan Private.
3. ↑  Patit Paban Mishra (2010), The History of Thailand, Greenwood, p. 11
4. ↑  Patit Paban Mishra (2010), The History of Thailand, Greenwood, pp. 11–12
5. ↑  〈存档副本〉. 原先內容歸檔喺2011-01-17. 喺2019-09-19搵到.


|  |  |
| --- | --- |
| Stub icon | 呢篇泰國文係楔位文。歡迎幫維基百科擴寫佢。睇 • 論 • 改 • 歷 |
**能力值**nang4 lik6 zik6（英文：**statistic** / **attribute**）係遊戲入面用來模擬現實世界嘅一種簡單嘅數學模型，用數值代表遊戲角色喺虛擬世界入面嘅能力。如果係 RPG，個模型會模擬埋學習同鍛練，所以遊戲嘅唔同部分會俾角色嘅能力值喺某啲事發生咗之後（最通常係升級，亦有例如用咗某樣嘢某啲次數之後，又或者做咗某樣嘢某啲次數之後）會增長。

是但一個遊戲角色嘅能力，都係用多種屬性（attribute）代表，而各種屬性嘅唔同數值（statistic）就代表各種能力嘅強弱，夾埋一齊，呢啲屬性就代表遊戲角色嘅整體能力，影響佢喺遊戲入面可以做乜嘢，同做嘢嘅時候做成點。例如，某隻電子遊戲嘅模型可能有三個屬性，一個數代表每個角色慢慢行嘅速度，一個代表佢好快咁走嘅速度，一個代表佢嘅攻擊會造成幾多傷害呀噉，呢啲屬性就係所謂嘅能力值。能力值呢家嘢喺絕大多數遊戲當中都會用到。

一隻 TRPG 入面用嚟記住個角色嘅能力值嘅紙；包括《D&D》在內嘅 TRPG 都有噉嘅紙畀玩家攞嚟記住自己角色嘅特性。
能力值通常分兩類，一種係百分比，另一種係唔係百分比嘅實數。百分比代表嘅係機會率，例如出招嗰陣打中目標嘅機會；但係喺遊戲嘅數學模型，事件嘅實際機會率可能設咗上限，例如喺某個遊戲入面，角色嘅命中率能力值可能係 90%，但係喺個模型入面，命中率其實唔會高過 70%。

喺電腦嘅 RPG，能力值好多時會受遊戲道具影響，除咗武器同裝甲（或者可能可以計埋符或者騎得嘅動物）影響能力值講得通之外，有好多影響能力值嘅嘢其實都好唔合理，例如着令leng3衫、戴頸鍊、養寵物等等通常都會提升能力值。

相關
--

有啲 RPG（包括好多嘅 MMORPG）喺能力值嘅增長方面，玩家可以決定升級帶來嘅能力值增長可以點樣分配，爾啲未決定點用嘅能力值增長叫**能力點**（skill point）。能力點 係 RPG 先會有嘅角色數值，同經驗值類似，都係角色會隨住達成工作累積嘅，但係可以攞嚟「買」異能。

唔少 RPG 有**技能樹**嘅機制，用來模擬現實世界中嘅 ｢基礎知識｣，即係要學識某樣嘢之前，一定要首先學咗基礎先。技能樹嘅機制局住個玩家決定角色要向邊個方向發展，而玩家喺得到能力點之後可以用能力點買技能樹上嘅異能俾自己嘅角色用。喺現實世界，學咗一樣技能冇得變第種技能，喺 RPG 能力點亦通常用咗之後就冇，而且多數冇得退，不過有啲 RPG 會俾用家用相當代價退返能力點。

另外，好多電腦嘅 RPG 會有一個代表估計中嘅總體戰鬥能力嘅數值，唔同遊戲可能唔同名，但係好多時會係**戰鬥力**（CP）或者類似叫法。CP 並唔係一種真嘅能力值，只係一種估計，係由部分能力值經過某種算式計出來。

睇埋
--

* 角色扮演遊戲

攷
-

1. ↑  Heinimäki, Teemu J. (2015). Technology Trees and Tools: Constructing Development Graphs for Digital Games - dissertation (PDF). 1349. Tampere, Finland: Tampere University of Technology.

| * 睇
* 傾
* 改
角色扮演遊戲（RPG） |
| --- |
|  | **主要種類**
* 檯上 RPG
* 真人 RPG
* 電子 RPG（MMORPG）
* 網上文字 RPG
 |  |
| **重要概念**
* 創建角色
* 經驗值同能力值
* 玩家角色同 NPC
* 冒險同 campaign（Setting）

* GM
* RPG 系統
* RPG 理論（GNS 理論）
* RPG 詞彙
* RPG 史
 |
| **拉雜相關**
* 檯上遊戲
* 推想型故仔（奇幻同科幻）
* 世界創建
* 遊戲設計同遊戲研究

* 英維嘅 RPG 一覽同 RPG 設計師一覽
* 電子遊戲詞彙
* 電子遊戲類型一覽
* 收藏
 |
|  維基同享中有關角色扮演遊戲嘅資源類 |

| * 睇
* 傾
* 改
Game design（gem1 di6 saai1） |
| --- |
| 研究遊戲要點設計嘅學問 |
| 基礎概念 | MDA 框架（博弈論） · 機率同技術遊戲 · 魔術圈 · 玩 · 有意義嘅玩 · 投入感同心流體驗 · 遊戲態度 · 強迫循環 |  |
| 遊戲機制 | 

|  |  |
| --- | --- |
| 重要數值 | HP 同 MP · 經驗值（EXP）、等級（LV）同升呢 · 能力值（Stats） · 命 · 得分 |
| 時間系統 | 即時制 · 回合制 · 同時行動選擇 · 時間限制 |
| 移動 | 六自由度 · 二段跳同三角跳 · 掩護系統 |
| 遊戲度 | 小遊戲 · 快速反應事件 · 創發 · 非線性 · 系統性遊戲 · 成就 |
| 拉雜機制 | 道具（威力提升 · 掠奪） · HUD（小地圖） · 狀態效果（無敵） · 遊戲存檔 · 科技樹 · 對話樹 |

 |
| 遊戲模式 | 

|  |  |
| --- | --- |
| 多人遊戲 | 死亡競賽 · Last man standing · 奪旗 · 突然死亡 · 佔山為王 · 時間競速 · 合作模式 · 徵兵模式 |
| 單人遊戲（計時賽 · 二周目 · 生涯模式） · 無盡模式 · 熱座模式 · 玩家對抗環境 · 玩家對戰 · 零玩家遊戲 |

 |
| 虛擬世界 | 

|  |  |
| --- | --- |
| 遊戲關卡 | 任務 · 迷宮探索 · 副本 · 程序生成 · 獎勵關 · 教學 |
| 遊戲地圖 · 開放世界 · 橫向捲軸 · 快速行進 · 隨機遇敵 · 戰爭迷霧 · 虛擬經濟（gold sink） · 除錯房 |

 |
| 遊戲角色 | 

|  |  |
| --- | --- |
| 玩家角色 | 創建角色 · 紙公仔系統 · 永久死亡 |
| NPC（二打六 · 大佬同最終大佬） · 坦克、治療師同控場手 · 角色職業 · 角色技能同絕招 · 遊戲管理員 · 視線 |

 |
| 遊戲分類 | 

|  |  |
| --- | --- |
| 按架生分 | 電子（視像 · 電子遊戲設計） · 圖板 · 咭（集換式咭） · 骰仔 · 微模型 |
| 角色扮演遊戲（RPG） · 檯上遊戲 · 賭場遊戲 · 解謎遊戲 · 睇埋電子遊戲類型一覽 |

 |
| 設計過程 | 遊戲美工 · 疊代設計 · 螺旋模型 · 遊戲測試 · 遊戲平衡 · 電子遊戲製作 |
| 拉雜相關 | 遊戲化 · 遊戲史 · 遊戲研究 · 瓣瓣掂玩遊戲 · 決策、想像力同創意 · 快感同犒賞系統 · 學習曲線 · 策略 · 藝術 |
| 電子遊戲詞彙表 · 遊戲設計類 |
1945年時的三個超級大國：蘇聯（紅色）、美國（藍色）、英帝國（藍綠色）
**超級大國**（粵拼：ciu1 kap1 daai6 gwok3，英文：superpower），又叫**超級強國**、**超級強權**，國際社會體系中，國力處於第一級水準嘅國家。超級大國擁有較大國際影響力，並能夠向全世界投射軍事力量。

「超級大國」概念始於20世紀初，冷戰時普及。最早指美國、英國同蘇聯三個大國，冷戰時期隨著英帝國瓦解而衰弱改為即指美國同蘇聯兩個分別為資本主義同共產主義代表國家。1991年，蘇聯解體後，現時只有一個超級大國 - 美國。

潛在超級大國
------

一種大國並含有升格為超級大國嘅部份條件，即有機會成為超級大國嘅大國。經濟上對國際社會造成影響、軍事（可能指核武器數量）、外交關係，文化轉播能力等。

* 中華人民共和國
* 俄羅斯
* 歐盟
* 印度
* 英國
* 日本

字源
--

根據《牛津英語詞典》，「超級大國」（superpower）一詞出現自1930年。英語中有同類用詞，更早嘅「powers」​​（即「列強」）同「great power」（即「大國」）。

睇埋
--

* 全球帝國
* 綜合國力

參考
--

1. ↑  〈過半全球受訪者認為中國是世界"超級大國"\_軍事\_環球網〉. 原著喺2016年3月4號歸檔. 喺2016年2月5號搵到.
喺數學入面，**隨機羣**係一啲用概率性方法構作出來嘅羣，呢個概念係由Misha Gromov引入，想用嚟答一啲類似「一個典型嘅羣係點嘅樣架？」噉嘅問題。

結果啲人發現，如果揀好咗「隨機」嘅定義嘅話，隨機羣嘅性質係好兩極嘅，即係話，對於某一堆性質，大部分嘅隨機羣都會符合，另一方面，有另一啲嘅性質係大部分嘅隨機羣都唔符合嘅。例如，一個隨機羣好大機會係一個雙曲羣，所以啲人就可以話：「大部分嘅羣都係雙曲羣」。

定義
--

隨機羣嘅定義取決於所用嘅概率模型，唔同嘅模型可以用來定義唔同但係有關係嘅隨機羣。

所有嘅羣都可以用group presentation嚟表示，即係話，用一拃生成元同關係嚟準確描述個羣。例如，交換羣{\displaystyle \mathbb {Z} \times \mathbb {Z} }可以用兩個生成元{\displaystyle a}同{\displaystyle b}同一個關係{\displaystyle ab=ba}（或者{\displaystyle aba^{-1}b^{-1}=1}）嚟表示，而隨機羣主要嘅諗法就係，首先固定一個數量嘅羣生成元{\displaystyle a\_{1},a\_{2},\ldots ,a\_{m}}，然後再揀一拃關係{\displaystyle r\_{1}=1,r\_{2}=1,\ldots ,r\_{k}=1}，當中每一個{\displaystyle r\_{j}}都係用啲{\displaystyle a\_{i}}同佢哋嘅逆元{\displaystyle a\_{i}^{-1}}串出來嘅隨機生字。去揀一個隨機羣嘅模型嘅意思就係講清楚{\displaystyle m,k}同埋啲隨機關係{\displaystyle r\_{j}}係點樣揀出嚟。

揀好嗮以上嘅嘢之後，隨機羣{\displaystyle G}就係用平時group presentation嘅方法準確定義出嚟，即係話：{\displaystyle G}係「{\displaystyle a\_{1},a\_{2},\ldots ,a\_{m}}生成嘅自由羣」對「{\displaystyle r\_{1},r\_{2},\ldots ,r\_{k}}呢拃關係生成嘅正常子羣」嘅商：

{\displaystyle G=F\_{m}/\langle r\_{1},\,r\_{2},\,\ldots ,\,r\_{k}\rangle .}

隨機羣嘅「少關係模型」
-----------

隨機羣最簡單嘅模型就係「少關係模型」（few-relator model）。係呢個模型入面，首先揀定生成元嘅數量{\displaystyle m\geq 2}同埋關係嘅數量{\displaystyle k\geq 1}，之後再揀多一個參數{\displaystyle \ell }（關係嘅長度），呢個{\displaystyle \ell }通常（對{\displaystyle m}同{\displaystyle k}嚟講）係好大嘅。

之後就到揀關係嘅環節，首先搵嗮所有「長度唔超過{\displaystyle \ell }，用{\displaystyle a\_{i}}同逆元{\displaystyle a\_{i}^{-1}}串出來嘅簡約字」出嚟，再均衡同獨立噉揀{\displaystyle k}個出嚟。

呢個模有趣嘅地方係，如果將{\displaystyle \ell }趨向無限，噉一個隨機羣係雙曲同埋符合一啲有趣嘅條件嘅概率會趨向{\displaystyle 1}。

備註
--

除咗以上講嘅簡單模型之外，仲有其他嘅隨機羣模型。

例如有一個叫密度模型（density model），關係嘅數量可以隨住關係嘅長度增加而上升，呢個時候就會有一個急劇嘅「相變」現象：如果關係嘅數量多過某一個閥值嘅話，隨機羣就會「崩潰」，因爲有太多關係，令到任何兩個字都係一樣嘅；而如果關係嘅數量低過閥值嘅話，個隨機羣就會係無限同埋雙曲嘅。

隨機羣嘅構作亦都可以加入其他嘅條件，令到佢哋符合特別嘅性質，例如，Gromov就用過呢個方法去整反例去推翻Baum-Connes猜想嘅一個擴展[未記出處或冇根據]。

參考
--

* Mikhail Gromov. *Hyperbolic groups.* Essays in group theory, 75–263, Math. Sci. Res. Inst. Publ. 8, Springer, New York, 1987.
* Mikhail Gromov. "Random walk in random groups." *Geom. Funct. Anal.*, vol. 13 (2003), 73–146.
**東園**（粵拼：dung1 jyun4）係中國廣東省廣州市嘅一個已經消失嘅公眾遊樂場所，位置就喺而家嘅越秀區越秀南路同東園橫路嘅交界西北邊，越秀南客運站同團一大紀念廣場附近嗰度。

名
-

喺20世紀初期嗰時，呢度係江邊嘅淺灘、入面有好多亭臺同樓閣、花草樹木響度，變咗比較出名嘅園區，後嚟就變咗間娛樂場所。嗰時有好多單大嘅革命集會就喺呢度搞，所以俾人嗌咗「東園」。

史
-

其實呢間嘢喺清朝宣統庚戌年（1910年）冬天嗰陣起嘅一間嘢，係清末水師提督李准嘅別墅，據資料，原東園有成2.4萬多方。

清末東園試過搞埋運動會，似1907年嘅尚武運動會(第二次省運動會)，宣統二年(1910年)嘅庚戌運動會(第四次省運動會)。

喺辛亥革命之後，間嘢俾國民政府充咗公，重整咗國際世界語協會嘅廣州分會同埋中華民國、廣東省同廣州市嘅部分緊要嘅集會同進步活動都喺呢度開過。喺1912年，孫中山就喺呢度發表過《民主主義之實施》嘅演講同時，甚至連中國社會主義青年團第一次全國代表大會都喺呢度開過。喺1925年6月，省港罷工委員會就喺呢度嘅紅樓搞。

不過到咗1926年11月6號就唔好彩，呢間嘢俾帝國主義收買返嚟嘅反動分子放火燒冧咗，得返好似大三巴牌坊噉嘅門樓響度。雖然話間嘢俾反動分子燒冧咗，但係過咗38年（1964年），呢度俾人定咗係廣東省級文物保護單位嘅同時，甚至喺時隔20年之後（1984年），廣州市政府喺呢度出錢起返間門樓出嚟。

歷史建築
----

呢間嘢其實係之前李准喺呢度住過嘅私家園林，喺辛亥革命之後先至開畀公眾入去睇。面積方面有25000平方米，而大門喺正南邊開，而加就得返座石橋式磚木結構嘅門樓，上面重有李准自己親手寫嘅「東園」呢兩個字。而園區入面重得返個荷花池、兩間八角亭，2層樓嘅西式洋樓。園區入面重有座竹棚同啲舖仔響度。

### **東園門樓**

東園門樓門牌係挹翠路33號，係園林原正門，而家畀路面建築遮擋同阻隔，普通市民好難發現。畀當局訂做廣東省文物保護單位。

門樓係紅磚砌起嘅中西合璧風格建築，正中係拱門，上方嵌有行楷陰刻「東園」兩字嘅石額，上款「宣統庚戌(即1910年)冬月」，下款「鄰水李准書」同印章。門樓兩側石額裝飾有灰塑動物、卷草、連珠紋等圖案。

重建計劃
----

越秀區政府2014年開始有計劃重建東園，計劃整合東園門樓、中華全國總工會、省港大罷工紀念館等，打造東園歷史文化廣場。有關方案喺專家評審陣畀大肆批評，時市長陳建華會尾陣話，廣場設計同新建建築應該唔好壓過歷史文物，視野應可睇曬所有歷史文物，睇埋東園園林舊貌，話可考慮恢復部分東園建築，成個廣場項目改返就叫東園。

睇埋
--

* 中華全國總工會舊址 (廣州)
* 團一大紀念廣場
* 省港大罷工紀念館

攷
-

* 广州"东园"仅存门楼 孙中山曾在此发表演说 鳳凰历史 （2014年01月15号）
* 广州东园建筑文化遗产盘点 新浪收藏 （2014年01月15号）

出面網頁
----

* 广东省省级文物保护单位名录

1. ↑  广州"东园"仅存门楼 孙中山曾在此发表演说(图) 互聯網檔案館嘅歸檔，歸檔日期2019年6月18號，.2014-01-15 广州日报
2. ↑  广州越秀东园广场规划搁置 或考虑恢复部分东园建筑 互聯網檔案館嘅歸檔，歸檔日期2019年6月18號，. 2014-03-03 广州日报 记者 杜娟
泰拳選手
少年泰拳比賽
女子泰拳比賽
泰國小學生示範泰拳
**泰拳**（泰文：**มวยไทย**）係泰國嘅傳統搏擊技術，特點係可以喺極短嘅距離之下，運用拳頭、腳、膝頭、手踭進行攻擊，係一種非常注重實用性同極具殺傷力嘅武術。

泰拳分類
----

泰國武學源於幾百年前，統稱泰拳，原本只有一種形式，隨住時間同地區嘅差異出現咗幾種派系同分類。

古泰拳
細分為南部風、東部風格、中部風格、北部風格、北部風格清邁分支等等。

擂台泰拳
有專業拳手（唔戴頭套，只戴拳套）同業餘拳手（有戴頭套同拳套）兩種。

表演泰拳
有傳統禮法同飾物。

健身泰拳
冇制服、傳統禮法、招式同飾物，唔係為格鬥只係為咗健身。

平民泰拳
冇制服、傳統禮法、招式同飾物，一切從簡。

街頭泰拳
冇制服、傳統禮法同飾物，招式兇狠，戰鬥為主，源自20幾年前嘅監獄時期，而家已經失傳。

傳統泰拳
由街頭式、擂台式同埋三種古泰拳整合而成，有制服，禮法，飾物同古招式。

起源
--

當代學者對泰拳嘅歷史同起源都有啲爭論。歷史上，泰國曾經同緬甸發生過幾次戰爭，好多同泰拳有關嘅歷史資料喺古代緬甸軍隊攻陷阿育陀耶王朝都城嘅時候已經遺失。

同其它各類技擊術一樣，泰拳嘅產生同發展亦必然經歷咗由低級到高級、由簡單到複雜嘅過程。人類喺進化、發展嘅過程當中，無可避免會受到野獸或者人類內部嘅敵人襲擊。為咗保障自己嘅安全，人類運用身體各部位嘅本能對襲擊自己嘅野獸同敵人搏鬥，噉樣就產生咗原始嘅攻防動作。泰民族嘅祖先將自己嘅思想同喺生活經驗當中獲得嘅知識，同攻防嘅具體實踐結合起嚟，並進一步提煉，於是形成咗具有佢哋民族特色嘅徒手搏擊技術體系。

從前，泰拳手喺搏鬥嘅時候用粗棉繩將雙拳綁到好似鎧甲噉，並喺拳峰嗰度紮成結，然後將雙拳浸喺粘液度，再撒上碎玻璃嘅砂礫，令到雙拳表面非常粗糙。後嚟呢種方法逐漸停止使用，而用拳擊手套代替。二十世紀初，玫瑰園廣場設立拳台之後，泰拳就成為一項具備一系列規則嘅體育運動，拳台地板由木質材料製成，喺上面鋪以用燈芯草做成嘅墊，拳手着短褲比賽。比賽以分鐘嚟計時，設有一名裁判。

泰拳正式傳入中國，要追溯到20世紀90年代末。1998年，喺泰王國駐昆明總領事館嘅積極幫助之下，職業泰拳教練首次通過泰國官方途徑進入中國教授泰拳，令到中國武術界能夠更方便、深入了解泰拳。

訓練特色
----

泰拳手通常自細就開始接受訓練，每日練習八個鐘，當中包括各種體能、重量、反應、技巧嘅訓練，有啲訓練方法相當艱苦，例如受訓者要將雙手舉高，教練會用旋踢踢受訓者嘅兩脅；或者用拳擊打，以訓練拳手嘅抵抗能力；另外有人直接用鋼棒擊打手臂同小腿，訓練佢哋骨頭嘅堅硬程度。由於泰拳技術比較具有實用性，好多混合式武術（Mixed Martial Arts）選手都會學泰拳。

技術分類
----

泰拳擂台技術主要包括拳法、肘法、膝法、腿法：

* 拳法：正拳、擺拳、勾拳；
* 肘法：頂肘、挑肘、斜肘、掛肘、擺肘、撞肘、朵肘；
* 膝法：撞膝、飛膝、砸膝、彈膝、側膝；
* 腳法：前蹬、側蹬、後蹬、正蹬、前踢、側踢、後踢、正踢、掃踢、鏟踢、旋踢、後旋；
* 步法：進步、退步、閃步、衝刺步、急退步、環繞步、前滑步、後滑步。

泰拳嘅基本招法劃分為兩大類，母招同子招，各有15項：

* 母招：魚牙交錯、飛鳥掀巢、爪哇投矛、依諾刺劍、舉須彌山、老僧掐瓜、孟人撐柱、插木釘、鍔魚擺尾、折象鼻、扭蛇尾、飛鳥還巢、滅油燈、魔王捉猴、折象頸。
* 子招：神象擊齒、抹面腿、魔王偷女、羅摩射箭、獅子越澗、鹿回頭、山神卷土、蛟龍潛海、神猴獻戒、越人撒網、泰也撐柱、天鵝折翅、扎花環、老僧掃院、切瓜。

拜師拳舞
----

比賽前儀式
源於古泰拳，擂台式泰拳比賽正式開始之前，泰拳手會喺音樂伴奏之下表演拜師拳舞，祈求平安以及表示對父母同師長嘅敬意，同時亦透過拜師拳舞嚟進行熱身。

常見嘅拜師拳舞（拜神敬師拳舞禮）有「四面梵天」、「少女抹粉」、「天鵝飛翔」、「羅摩逐鹿」、「鷹神展翅」、「猴神撥雲」、「象神揺鼻」、「猴神射箭」、「勇士磨刀」、「美人照鏡」等動作。

伴奏樂器
----

泰拳比賽要有音樂伴奏。伴奏音樂通常由四位樂手演奏，用嘅樂器包括有爪哇笛（ปี่ชวา）、印度式雙面鼓（กลองแขก）、鑔（ฉิ่ง）、鑼（ฆ้อง）四種。

護具
--

泰拳手用嘅護具有「蒙坤」（มงคล）同「巴加」（ประเจียด），係一種結繩而成分別配戴喺頭部同上臂，源於古泰拳喺古時候呢樣嘢經過泰神師傅（法師）念咒劃符作法會起到護身作用，泰神教中有幾種密符経咒例如Kata Mahamonkum、Kata Maahwu、Namapattat等，最高等級可以刀槍不入。現代擂台比賽之前，多數只係作為一種儀式，泰拳手頭戴「蒙坤」行拜師拳舞，向恩師表示敬意。拳舞完畢之後，「蒙坤」由教練或經理人喺第一回合比賽開始之前除咗佢。

參考
--

1. ↑  〈泰拳基礎知識普及系列（上）〉. 原著喺2021年3月24號歸檔. 喺2021年3月24號搵到.
2. ↑  〈泰拳基礎知識普及系列（下）〉. 原著喺2021年3月24號歸檔. 喺2021年3月24號搵到.
**元朗天主教中學**（Yuen Long Catholic Secondary School），係香港新界元朗一間天主教中學。學校位於青山公路201號水邊圍邨，佔地約 4000平方米。

歷史
--

1995年創校，原本係一間技能訓練學校，2002年開始轉型為主流文法中學。

學校重視學生喺德、智、體、群、美、靈各方面發展。為配合校訓，以S.A.L.T作為學校特色。S係SCIENCE科學，A係ART體藝、L係LOVE關愛、T係TECHNOLOGY科技。

設施
--

學校不斷擴建校舍，直到而家，有三座校舍。

### 教學室

標準課室25間、輔助教室2間。

### 全電腦教室

電腦室、電腦輔助教室、微軟互動教室、語言學習室、圖像傳意室各一間。

### 特別室

綜合科學室、生物實驗室、化學實驗室、音樂室、視覺藝術室兩間、家政室兩間、設計與科技室同埋宗教室。

### 其他

會議室、訓導室、輔導室、輔導活動室、學習支援室、校園廣播電台、學生活動中心、圖書館（附休憩平台）、家長資源室、有蓋籃球場、小食部、方濟動物屋、魚菜共生系統、學生會室、健身室、升降機。

教師人數
----

2017-2018年度教師人數：55名（包括1名外籍英語教師）。所有老師都有學位資歷，其中51%擁有碩士、博士學位，16%已接受特殊教育培訓，78%有十年以上教學經驗。

開設科目
----

### 中一至中三

中國語文、英文、數學、普通話、綜合科學、生物、物理、化學、中外歷史、宗教及倫理、電腦、生活教育、地理、家政、視覺藝術、設計與科技、音樂、體育

### 中四至中六（新高中）

中國語文、英文、數學、通識、生物、物理、化學、中史、地理、世史、視覺藝術、設計與應用科技、旅遊與款待、音樂、企業會計及財務概論、倫理與宗教、生活教育、體育

學校活動
----

元朗天主教中學近年舉辦一項師生籃球賽—**元天ALL STAR**，而喺2011年特別整咗一首主題曲—**我們的主題曲**。主題曲係由謝安琪嘅「囍帖街」改，並獲得「Ban Ban Music、周博賢先生、謝安琪小姐」正式批准用呢首歌曲嚟整主題曲。

得到嘅獎
----

學校於2002年起，喺多方面有出色表現：

### 運動方面

* 香港學界體育聯會元朗區中學分會2005-2006年度校際田徑比賽女子乙組跳高第一名：元朗天主教中學 - 何嘉敏。
* 香港柔道總會2013 柔道總會43週年香港柔道錦標賽冠軍。

### 閱讀方面

* 喺「中學生好書龍虎榜讀後感寫作比賽」，有優秀作品：高級組優秀作品入圍獎同埋高級組最優秀作品推薦獎。

### 電腦科技方面

#### 數碼媒體由我創 ~ 電腦遊戲設計比賽

* 喺2008年，參加「數碼媒體由我創2008~電腦遊戲設計比賽（中學組）」，元朗天主教中學「保育特工隊之-破天荒歷險」得到冠軍同最佳遊戲角色設計獎。
* 喺2009年，參加「數碼媒體由我創2009~電腦遊戲設計比賽（中學組）」，元朗天主教中學「龍之夢」得到冠軍。
* 喺2010年，參加由「香港專業教育學院青衣分校 - 多媒體及互聯網科技系 主辦嘅全港中學生數碼創意比賽2010」，分別喺初中組同高中組得到獎，初中組「中華尋」優異獎、高中組「神話傳記」得到冠軍。

|  |  |
| --- | --- |
|  | 維基同享有多媒體嘅嘢：**元朗天主教中學** |
| How to read a taxoboxHow to read a taxobox**花葉良薑** |
| --- |
| 喺廣州流花湖公園入面種嘅花葉良薑喺廣州流花湖公園入面種嘅花葉良薑 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 單子葉植物綱 Ｍonocots |
|
|
|
|
|
| 目 | 薑目 Zingiberales |
|
|
|
|
|
|
|
|
| 科 | 杜鵑花科 Zingiberaceae |
|
|
|
|
|
| 屬 | 山薑屬 Alpinia |
|
|
|
|
|
|
|
| 種 | **花葉良薑 *A. sanderae*** |
|

 |
|
| 二元學名 |
| ***Alpinia sanderae***Hort. |
|
|
|
|
|
|
|
|
|
|
|
|
|
|
|

**花葉良薑**（粵拼：faa1 jip6 loeng4 goeng1；學名：*Alpinia sanderae*）係杜鵑花科山薑屬嘅多年生草本植物，原產東南亞嘅熱帶同亞熱帶地區。

樣
-

植株高2～3m。葉似披針，頂端漸尖，喺尖嘴位有些少碌過噉；基部漸窄，邊緣有短軟毛，兩邊冇毛。花屬圓錐到總狀花序，向下沊；花序軸紫紅，有軟毛，分枝超短，喺每分枝有1～3朵花；苞片仔橢圓，白，頂端粉紅，每次開花時𢲩住花冧；花梗超短；花萼似唥鐘，白，頂端粉紅，一邊開裂，頂端齒裂；花冠條管短過花萼；裂片橢圓，乳白，頂端粉紅；子房金黃，有粗毛；每年6～7月開花。果屬蒴果，圓形，有疏嘅粗毛同埋暴露嘅條紋，熟時轉朱紅。籽有棱；每年7～10月結果。

用途
--

呢種植物一般可以用嚟畀人睇，甚至可以做庭院嘅綠化植物。根同梗、果可以做藥，有温中燥濕、行氣止痛、截瘧嘅功效。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 葉 |
| 葉  |

|  |
| --- |
| 花冧 |
| 花冧  |

|  |
| --- |
| 花（未開之前） |
| 花（未開之前）  |

|  |
| --- |
| 花（開咗之後） |
| 花（開咗之後）  |

|  |
| --- |
| 果 |
| 果  |

 |

有關嘅書
----

* 潮州金山植物图鉴 第152页　　暨南大学出版社　ISBN 978-7-5668-1716-7

連出去
---

* 維基同享中有關花葉良薑嘅資源類
* 花叶良姜 顺德职业技术学院校园植物
* 花叶良姜 全球花木网
**郭軍城**（**英文：Gary Kwok**，1952年—2011年3月11號），係香港第一個贏得亞洲冠軍嘅桌球手，有「亞洲之虎」嘅美譽，亦係前香港亞洲電視賽馬節目主持人，喺1980年代曾經同董驃同熊良錫拍檔主持《賽馬結果》節目，亦曾經拍過電影。

生平
--

郭軍城十三歲開始打桌球，喺1985年贏得亞洲桌球錦標賽冠軍，係香港第一個贏得亞洲冠軍嘅桌球手，贏得「亞洲之虎」美譽。之後，郭軍城亦曾經多次贏得中國全國桌發錦標賽冠軍。

球場以外，郭軍城喺1980年代曾經同董驃同熊良錫拍檔主持亞洲電視賽馬節目《賽馬結果》，亦曾經客串參與電影演出，作品有：《望子成虫》（1984）、《青蛙王子》（1984）、《摩登仙履奇緣》（1985）、《皇家師姐》（1985）、《吉人天相》（1985)、《點指賊賊》（1988）等。

2000年，郭軍城曾經喺廣州同當時年僅十三歲嘅中國「桌球神童」丁俊暉切磋，結果落敗。

郭軍城後期大部分時間喺中國內地教波，間中都有返香港參加比賽，2009年得到香港比力公開賽季軍。

2011年3月11號晚，郭軍城同太太由陝西搭火車到廣州途中，懷疑心臟病發，送院後證實死亡，終年59歲。

個人榮譽
----

* 亞洲桌球錦標賽冠軍 一次（1985年）
* 香港比力公開賽季軍 一次（2009年）

參考
--

1. ↑  「桌球神童」丁俊暉挫名將 互聯網檔案館嘅歸檔，歸檔日期2020年3月28號，.，文匯報
2. ↑  2009香港比力桌球公開賽果 互聯網檔案館嘅歸檔，歸檔日期2010-07-24.
3. ↑  亞洲之虎郭軍城病逝，香港太陽報
喺1780年嘅油畫入面，畫出咗廣州十三行嘅外貿特區— 丹麥、西班牙、美國、 瑞典、英國、荷蘭嘅夷館。
 **廣州十三行**（粵拼：gwong2 zau1 sap6 saam1 hong2）
（行讀巷，下同），亦叫**廣東十三行**gwong2 dung1 sap6 saam1 hong2或**十三洋行**（粵讀：sap6 saam1 joeng4 hong2）、**十三行**（Shih-san-hang，英文：European Factories at Canton），係清朝嗰時喺廣州對外貿易特區嘅多間牙行。後嚟呢度就叫十三行街，再逐漸演變成十三行路。

「十三行」
-----

舊時嘅十三行係一個有商業特權嘅觀商團體，佢係由好多間商行同埋洋行組成。行號數最多到28家。到後期道光年間，得返十三家：

1. 伍秉鑑嘅怡和行，商名浩官
2. 盧繼光嘅廣利行，商名茂官
3. 潘紹光嘅同文行，商名啟官
4. 謝有仁嘅東興行，商名鼇官
5. 梁承禧嘅天寶行，商名經官
6. 嚴啟昌嘅興泰行，商名孫青
7. 潘文濤嘅中和行，商名明官
8. 馬佐良嘅順泰行，商名秀官
9. 潘文海嘅仁和行，商名海官
10. 吳天垣嘅同順行，商名爽官
11. 易元昌嘅孚泰行，商名昆官
12. 羅福泰嘅東昌行，商名林官
13. 容有光嘅安昌行，商名達官

史
-

1805—1806年嘅歐洲洋行1850年嘅十三行1856年嘅十三行地圖
喺大清嗰時，朝廷喺度猛咁搞閉關鎖國政策，而成個中國凈係得返廣州一個口岸嚟通商。結果就搞到好多商業用船成日嚟廣州嗰邊搞生意，結果廣州喺對外貿易方面就搞到鬼咁犀利噉。

而清朝就繼承咗明朝嘅傳統。話凈係得廣州先至可以對外通商，重規定咗外國佬唔畀同其他中國商人搞直接買賣。而鬼佬嚟中國搞交易嘅話，唔好意思，先去搵指定行商搞貿易經紀同代理。而呢啲行商就係1686年成立嗰啲對外貿易行，喺而家嘅廣州文化公園到海珠南路嗰帶。

由於十三行成日嚟搞對外貿易，所以又俾人話成係「洋行」，而行商又俾人話成係「洋商」。而噉喺十三行街一帶都有十三商館響度，嗰時俾人話成係「十三夷館」，而呢啲夷館係由十三行啲商人嚟起嘅。而呢啲十三行主要喺幫外商搞商品進口同交關稅、管理外國商人、傳達政令、辦理同外商有關外貿啲事。所以十三行既係私商貿易組織，又係代表官方理外貿同外事嘅機構。

不過到咗1720年，清政府就搞一種保商制度，而外商到咗岸之後必須搵間行商先至得，而保商就有先買貨物啲船嘅份。嗰時中國嘅對外通商口岸方面，凈係得返十三行嗰頭。結果嗰時嘅全國貿易方面（例如茶葉），喺中國入面邊個地區嚟嘅嗰啲人，都一定要嚟廣州嘅十三行先至可以同外商搞茶葉交易，而十三行嘅特權就霸嗮成個中國市場。

### 鼎盛時期

十三行入面，講得最犀利嘅係從乾隆到嘉慶嗰時，去到幾十間都有。其中廣利行、怡和行、同文行，及義成泰行係最出名。尤其嚟十三行交易嘅有英法丹瑞荷、巴俄葡西同東南亞嘅幾多個國家仔都嚟咗呢度搞交易，結果十三行就收咗好多錢。就係喺1812年，出口貿易數就去到15,000,000両白銀咁多；而進口貨物總數就去到12,700,000両咁多；出口超額就去到2,400,000両咁多。

### 逐漸衰落

到咗1821年，十三行就開始搞衰落。嗰時英國資產階級為咗扭轉乾坤，諗住搞多啲利潤返嚟，結果就向中國搞鴉片。由於英國資產階級猛咁唔停向中國輸入鴉片，所以搞到清廷一定要查鴉片先至得。嗰時十三行要逼住向商人搞貿易，因為嗰時有資本主義列強嚟猛咁向中國搞搞震，加上又俾清政府嘅官僚機構搗亂檔，而商行係都要畀幾十萬到成百萬両嘅白銀先至得。不過由於海關直接統治十三行，想加入或走佬？必須要畀好多銀両去海關嘅官吏先至有得撈！就到咗1840年，由於行商䦛咗成幾百萬銀両，甚至到破產或抄家都有。嗰年重爆埋第一次鴉片戰爭，英國佬一炮炸開咗清政府閉關自守嘅大門。結果清政府肥佬咗，一定要簽南京條約先至得，最後工作嘅一口通商同十三行嘅一家獨大都冇埋。

到咗1856年嘅第二次鴉片戰爭入面，由於廣州人好鬼嬲啲鬼佬嘅嘢，就燒咗好幾間鬼佬住嘅夷館，結果十三行就俾單火燭燒到冧嗮，最後搞咗成百年對外貿易嘅十三行，就結束咗使命。

而家嘅十三行
------

而家嘅十三行都係一條服裝嘅批發街，成日都賣女裝同男裝嘅衫褲。附近嘅新中國大廈、故衣街、豆欄上街、和平東路、槳欄路服裝商場搞出嚟嘅物流商業圈就變咗廣州歷史入面，最長時間嘅服裝批發集散地。但係嗰度啲人比較複雜，所以環境都好惡劣。

生意網路
----

嗰陣時十三行嘅貿易關係，遍佈亞、歐、美幾大洲，大批嘅茶葉、絲綢、藥材等都係由廣州度銷往世界各地，香藥材、染料、毛織品、白銀等就由呢度嘅關口，輸入返大陸。

### 出口貨

十三行主要承辦嘅輸出品有：

明礬、布帛、綢緞、肉桂、樟腦、棱契根、吧嘛油(damar)、生薑、雄黃、真珠貝、生絲、大黃、茴香實、砂糖、茶、白銅。

### 入口貨

行商承辦嘅輸入品主要有：

琥珀、阿魏、樟腦、冰片、丁香、黑檀、人參、豆蔻花、沒藥、肉豆蔻、乳香、真珠貝、胡椒、青木香、白檀、蘇方、魚翅、皮、金屬類、毛織物。

### 帝室財政

除咗一般貿易，粵海關同十三行仲承擔著代北京皇宮採辦嘅任務，要隨時置辦皇室所需嘅域外洋貨。洋行每年都要同宮廷輸送返啲洋貨，時稱「採辦宮物」，包括咗紫檀木、香料、象牙、琺瑯、鼻煙、鐘錶、玻璃器、金銀器、毛織品仲有寵物等等。

同佢有關嘅書
------

|  |  |
| --- | --- |
|  | 維基同享有多媒體嘅嘢：**Thirteen Factories** |

* 梁嘉彬：《廣東十三行考》
* 彭澤益：《清代廣東洋行制度的起源》
* 李國榮：《廣州十三行 帝國商行》，九州出版社，ISBN：7-80195-523-4
* 松本忠雄：《廣東之行商及夷館》
* 武藤長藏：《廣東十三行圖說》
* 根岸吉：《廣東十三洋行》
* 田萃一郎：著有《廣東外國貿易獨佔制度》同埋《十三行》
* Henri Cordier：《廣東之行商》（Les Marchands Henistes de Canton）
* 俗话广州 第42页 - 盛极一时十三行 ISBN 7-80655-150-6/K·18

睇埋
--

* 東印度公司
* 香料貿易
* 地理大發現
* 廣州史
* 廣州地名

註
-

1. ↑  閻宗臨 《中西交通史》 38頁。ISBN 978-7-5633-6510-4
2. ↑  屈大均 《廣東新語·广州竹枝词》
3. ↑  何炳棣：《讀史閱世六十年》
4. ↑  严小青：冲突与调适——16～19世纪广州口岸的中外香料贸易 互聯網檔案館嘅歸檔，歸檔日期2020年6月18號，. 《广东社会科学》2016年第6期 中国社会科学院近代史研究所

| * 睇
* 傾
* 改
廣州十三行（道光年間） |
| --- |
| 行名 | 怡和行　廣利行　同孚行　東興行　天寶行　興泰行　中和行　順泰行　仁和行　同順行　孚泰行　東昌行　安昌行 |
| 創辦人 | 伍國瑩　盧觀恆　潘振承　謝嘉梧　梁經國　嚴啟昌　潘文濤　馬佐良　潘文海　吳天垣　易元昌　羅福泰　容有光 |
| 商名 | 浩官　　茂官　　啟官　　鼇官　　經官　　孫青　　明官　　秀官　　海官　　爽官　　昆官　　林官　　達官 |
**第1屆澳門行政長官候選人選舉**響1995年4月23號舉行。

背景
--

1999年1月15日，澳門特區籌備委員會第五次全體會議響北京人民大會堂舉行，會議制定咗第一任行政長官人選產生辦法。

3月28號，籌備委員會秘書處舉行新聞發佈會，向傳媒公告澳門特區第一任行政長官參選報名資格同條件，由國務院港澳辦副主任、澳門特區籌委會秘書長陳滋英主持。報名日期由4月12號到17號。有意報名參選人士，須要以書面同籌委會主任委員會議講明參選意願，重要響報名日期入面親自送到籌委會秘書處澳門辦事處。遞交上邊講到嘅文件嗰時，報名人再領取《中華人民共和國澳門特別行政區第一任行政長官參選人簡歷表》。

根據《中華人民共和國澳門特別行政區第一任行政長官人選的產生辦法》規定，第一任行政長官人選嘅推舉過程應該響推委會產生之後嘅四十五日入面完成。參選人必須具備下面嘅資格：
一、唔具有外國居留權、或者承諾響做行政長官期間放棄外國居留權嘅澳門永久性居民入面嘅中國公民。
二、年滿四十歲。
三、響澳門通常居住連續滿廿年。
四、擁護基本法。
五、效忠中華人民共和國同埋澳門特別行政區。
秘書長陳滋英解釋「年滿四十歲」係指響報名參選截止嗰日已經夠四十歲嘅人；「響澳門通常居住連續滿廿年」，係指響報名參選截止嗰日已經響澳門通常居住連續滿廿年，計算嗰時包括響澳門居住期間出國留學、做生意同探親朋戚友之類。其他參選資格重包括：做緊公務員如果願意參選第一任行政長官，響講明參選意願嗰陣，一定要辭咗份政府工，脫離工作崗位。參選人士如果以個人身份參選，具有政治性團體身份嘅人士響講明參選意願嗰時一定要退出政治團體。至於參選人嘅資格審查，按產生辦法規定由籌委會主任委員會負責，秘書處根據具體情況決定公佈人選嘅時間。

4月17號，響六日嘅報名時間入面，加埋有九個澳門居民報名參選。分別係：區宗傑、鍾鶴年、李光遠、劉球、吳作敏、何厚鏵、梁排康、梁四超、蘇蓮珊。

4月23號，根據特區第一任行政長官人選產生辦法嘅有關規定，籌委會主任委員會議對報名參選特區第一任行政長官嘅九個人進行咗資格審查，按參選人報名時間嚟排，確定區宗傑、劉球、梁排康、何厚鏵、梁四超，五個人符合參選資格，成為特區第一任行政長官候選人。出席會議嘅一百九十六個推委對呢五個符合資格嘅參選人，以唔記名投票方式選舉產生澳門特區第一任行政長官人選候選人。

結果
--

何厚鏵攞到一百二十五票、區宗傑攞到六十五票、劉球同梁四超各攞到兩票、梁排康一票都攞唔到。國務院副總理、澳門特區籌委會主任委員錢其琛宣佈：何厚鏵、區宗傑已經攞到推委會廿個或以上委員提名。根據《中華人民共和國澳門特別行政區第一任行政長官人選嘅產生辦法》嘅有關規定，呢兩位參選人成為中華人民共和國澳門特別行政區第一任行政長官人選嘅候選人。

睇埋
--

* 澳門第一屆政府推選委員會
* 第1屆澳門行政長官選舉

攷
-

1. 1 2 3 4 5 6 7 8 9  （繁體中文）澳門回歸大事記，澳門基金會，響1999年1月1號搵到。

| * 睇
* 傾
* 改
澳門 澳門選舉 |
| --- |
| 行政長官 | 

|  |  |
| --- | --- |
| 間接選舉 | 
* 第1屆（1999年）
* 第2屆（2004年）
* 第3屆（2009年）
* 第4屆（2014年）
* 第5屆（2019年）

 |

 |  |
| 立法機關 | 

|  |  |
| --- | --- |
| 葡屬時期 | 
* 第1屆（1976年）
* 第2屆（1980年）
* 第3屆（1984年）
* 第4屆（1988年）
* 第5屆（1992年）
* 第6屆（1996年）

 |
| 特區時期 | 
* 第1屆（1999年）1
* 第2屆（2001年）
* 第3屆（2005年）
* 第4屆（2009年）
* 第5屆（2013年）
* 第6屆（2017年）
* 第7屆（2021年）

 |

 |
| 1 按《澳門特別行政區基本法》嘅有關規定，由澳葡政府最後一屆嘅立法會成員，如果符合由選舉產生嘅議員擁護《中華人民共和國澳門特別行政區基本法》、願意效忠中華人民共和國澳門特別行政區同符合澳門特別行政區基本法規定條件嘅人，經澳門特別行政區籌備委員會確認，就可以成為澳門特別行政區第一屆立法會議員。 |
搵緊第二樣意思嘅話，請睇〈**中宮 (搞清楚)**〉。
**中宮**，天文上五宮之一，與東宮、西宮、南宮、北宮，同五行有關。

中宮有兩種分配。一種如淮南子時則訓咁，以東、南、中、西、北來排。而季夏之月，就拜中宮。中宮即軒轅星官，代表五行嘅土，黃色。

>  季夏之月，招搖指未，昏心中，旦奎中，其位中央，其日戊己，盛德在土，其蟲嬴，其音宮，律中百鍾，其數五，其味甘，其臭香，其祀中霤，祭先心。涼風始至，蟋蟀居奧，鷹乃學習，腐草化為蚈。天子衣黃衣，乘黃騮，服黃玉，建黃旗。食稷與牛，服八風水，爨柘燧火，**中宮御女黃色，衣黃采，其兵劍，其畜牛，朝于中宮**。乃命漁人，伐蛟取鼉，登龜取黿。 
> 
> 

另一種如，史記天官書講，中宮天極星。即係講古時中原地方，所見嘅拱極星。中宮中間，叫**紫宮**，有東西蕃包住。紫宮外北斗，都歸中宮。說法大約係後來嘅紫微垣。

天官書查實都有講前一種，只不過寫喺填星之下。

>  歷斗之會以定填星之位。曰中央土、主季夏、日戊己、黃帝、主德、女主象也。 
> 
> 

大清學者錢大昕、張文虎認為，中宮本應叫**中官**，宮係官嘅筆誤。不過尚無定論。

天官書
---

* 天極星，唔係單講一粒星，而係一眾藩內嘅星。
* 太一，意謂天球北極。當時有一光星，應指帝星。
* 太一側邊有三星，叫子屬或三公，後世合叫北極星官。子屬後世叫太子、庶子同后宮，後世三公叫另有星官，遠在藩外。
* 後句四星，句即係勾，後世勾陳星官。
**李建復**（1959年10月24號—）係臺灣校園民歌歌手、企業家。現任中華音樂人交流協會會長。

生平
--

1978年2月12號，李建復參加中視《六燈獎》嘅歌唱項目，共衛冕兩次，未獲得最高榮譽「三段優勝」。

李建復高中時就讀光仁中學，大學就讀淡江大學，1978年參加第二屆金韻獎獲選優勝，翌年以《金韻獎3》合­輯中收錄嘅單曲《歸》成為出道曲。另外如《歸去來兮》、《忘川》等曲都相當著名，而《龍的傳人》就成為令佢聲名大噪嘅代表作。

1980年李建復同蔡琴、蘇來、李壽全、許乃勝、靳鐵章等人共同發起天水樂集，後因1981年李建復服兵役而離開樂界。李建復喺軍中原先係陸軍步兵學校軍官，後來被國防部總政治作戰部拉去藝工隊，但同老婆譚榮萱都係喺藝工隊相識。

1984年李建復前往美國匹茲堡大學就讀商學院研究所，出國前喺資策會寫過COBOL程式設計，MBA畢業後直接去安德森顧問公司就職，之後返台灣喺台北之音做主持五年。1996年姜豐年邀請李建復到新浪。1996年4月27號，真相新聞網宣布，李建復將由嗰年5月1號起就任真相新聞網新聞節目《18新聞動心時間》主播。

1998年，楊致遠邀請李建復到雅虎任職，後李建復轉任雅虎臺灣總經理並升任雅虎北亞區企業服務副總裁。2003年，李建復自雅虎辭職，目前喺上海擔任聲朗信息科技執行董事，經營創辦愛播聽書Pro有聲書APP。

2012年7月4號，李建復喺Legacy Taipei舉辦首場個人演唱會，表姪王力宏神秘現身同佢合唱〈唯一〉。2013年12月，李建復發行新專輯《轉眼一瞬間》。

2015年，李建復擔任「民歌40」演唱會嘅召集人。2015年6月1號，李建復接受中時電子報〈民歌40 聽李建復〉系列專訪。2016年，李建復擔任兩岸合拍紀錄片《兩岸文化大探索》旁白。

音樂作品
----

### 合輯收錄單曲

* 《歸》（金韻獎3）
* 《老歌手》（金韻獎7）
* 《旅星》（金韻獎7）

### 專輯

* 《龍的傳人》（1980）
* 《柴拉可汗》（1981，天水樂集作品）
* 《蔡琴、李建復聯合專輯》（1981，天水樂集作品）
* 《夸父追日》（1984）
* 《旅夢系列之一：牧歌》（1995）
* 《轉眼一瞬間》（2013）

家族
--

* 阿爸李模（1922-2000），台灣知名律師，曾任蔣經國政府時代教育部政務次長、經濟部政務次長，李登輝政府時期郝柏村内閣政務委員。阿媽許婉清，係台灣「務實法律事務所」主持律師。
* 舅父許倬雲係歷史學家、中央研究院院士。
* 臺灣著名歌手王力宏係佢表姪。

攷
-

* 李建复：名人2.0

1. ↑  王幼珠 文，〈六燈獎 造就了多少人才？〉，《中視周刊》第584期（1980年12月28日出版）第28頁。
2. ↑  吳玲玲，〈六燈獎 造就了多少「明星」〉，《掃描綫周刊》第18期（中視文化公司1986年5月4日出版）第18至19頁。
3. ↑  魏永齡，〈加入真相行列 李建復當起新聞主播〉，《中央日報》1996年4月28日第23版。
4. ↑  王筱君 (2012-07-06). 〈出道30年 李建復個唱 王力宏唯一助陣〉. 聯合報. pp. C1. 歌手李建復出道30年，首場個唱前晚在Legacy登場，表姪王力宏神祕現身，兩人合唱〈唯一〉。 `{{cite news}}`: `|access-date=` requires `|url=` (help)

連出去
---

* 台灣演義：李建復（民視新聞台，2012年10月14日播出）
**李從珂**（885年2月11號—937年1月11號），係後唐第四位皇帝，亦係後唐最後一個皇帝，934年到937年在位，佢無廟號，史稱**唐末帝**，小字二十三，因此又被叫做阿三。

生平
--

李從珂十幾歲嗰陣，佢媽咪魏氏俾當時重係將領嘅後唐明宗李嗣源俘擄咗，李從珂冇幾耐就俾李嗣源改名仲收咗佢做養仔。大個之後身形大隻健壯，又好打得，成日跟隨李嗣源周圍打仗，都幾得佢養父歡心。莊宗亦讚過佢：「阿三不惟與我同齒，敢戰亦相類。」

同光三年（925年），李嗣源因為屋企喺太原，所以上表請求，希望畀當時做衞州刺史嘅李從珂轉做北京（太原）内牙長步都指揮使，以便兩父子可以相聚，但就激嬲莊宗，李從珂被貶為突騎指揮使，率領幾百人守石門鎮。第二年李嗣源平定鄴都之乱嗰陣被迫造反，李從珂帶兵同李嗣源會合，幫佢養父奪位。

李嗣源做咗皇帝之後，李從珂曾經任職河中節度使，但又因為同權臣樞密使安重誨之前有過節，喺長興元年（930年），俾安重誨設計解除咗佢個軍權，返咗京師洛陽居住。第二年（931年），安重誨失勢，李從珂再受到重用，被任命為左衛大將軍、留守西京（長安）。長興三年（932年），被改任命為鳳翔節度使。長興四年（933年），升為封潞王。

後唐應順元年（934年），閔帝李從厚聽信大臣嘅建議，調動各重要節度使嘅職，準備削弱藩鎮嘅實力，李從珂就驚喇，於是作反。李從厚任命王思同率大軍去討伐，王思同圍攻鳳翔城（今陝西鳳翔）。鳳翔城嘅城牆低，護城河又窄又淺，根本冇辦法守得耐。睇住鳳翔就嚟落陷，點知班討伐軍將兵驕橫，貪圖賞賜，李從珂捉住呢一點誘使討伐軍叛變，反敗為勝，冇幾耐就以摧枯拉朽之勢攻入京師洛陽，做埋皇帝，改元清泰，並派人將逃亡嘅李從厚殺埋。

李嗣源個女婿石敬瑭當時係重鎮河東節度使，李從珂同佢兩個當初喺李嗣源手下都係以勇力過人出晒名，彼此存有競爭嘅心。因此李從珂繼位之後，對石敬瑭就越嚟越猜忌，而石敬瑭亦都有謀反之意。

清泰三年（936年），石敬瑭就以調鎮去第二度試探佢，而李從珂真係將石敬瑭改任天平節度使，石敬瑭因此就叛變，同時向契丹乞求援手。李從珂命令各個鎮聯合討伐，點知因為聯軍都各懷鬼胎，以致大敗於團柏谷，石敬瑭同契丹大軍就得以順利咁南下進逼京師洛陽，李從珂無晒辦法，喺閏十一月二十六日（陽曆937年1月11號）自焚而死。死後無諡號同廟號，史家稱之為末帝或廢帝。傳國玉璽亦喺呢個時候唔見咗。
**簡東浦家族**係喺戰前香港已經出名嘅家族，祖籍順德。家族成員涉足商界、政界，甚至科學研究（簡悅威）都有。

家族史
---

簡東浦喺1888年出世，中學時讀過皇仁書院，之後留學日本，重喺當地嘅橫濱正金銀行等等嘅銀行做過事。後來佢返香港同李冠春等人開咗東亞銀行。

簡東浦嘅仔女當中，以簡悅強最出名。佢係律師出身，做過立法局非官守議員，又入過行政局，重做到去首席非官守議員（即係而家嘅行政會議召集人）。1979年嗰時，佢同麥理浩等人出訪北京，當時鄧小平講到明要將香港「收返」。簡悅強開始擔心香港嘅未來，冇幾耐佢已經辭咗行政局個位，之後重將東亞銀行嘅股票賣晒畀李佩材家族，漸漸淡出商界同政壇。家族喺香港嘅影響力亦都慢慢衰落。

同其他家族嘅關係
--------

* 同馮平山家族有一段婚姻關係：
	+ 簡笑嫻 = 馮秉芬

同時馮平山亦都係東亞銀行其中一個合股人。

* 同利希慎家族有一段婚姻關係：
	+ 簡悅慶 = 利舜賢

* 同余東璇家族有一段婚姻關係：
	+ 簡笑羣 = 余經綸

家族樹
---

* 簡東浦 = 李寶雲
	+ 簡悅慶 = 利舜賢
	+ 簡悅強 = 伍憲平
		- 簡崇知
	+ 簡悅輝 = 朱婉貞
	+ 簡悅宏 = 柯瑞賢
	+ 簡悅威
	+ 簡悅雄
	+ 簡悅隆 = 劉淑馨
	+ 簡笑凌 = 蔡寅生
	+ 簡笑羣 = 余經綸
	+ 簡笑嫻 = 馮秉芬
		- 馮慶麟
		- 馮慶彪
		- 馮慶鏘
		- 馮慶炤
	+ 簡笑英 = 李惠寬
	+ 簡笑清 = 陳慕賢
		- 其他第三代：簡崇德、簡崇和、簡崇禮、簡崇信、簡元惠、簡佩慈、簡而文、簡坤凝、簡元美、簡而理、簡坤柔、簡元愛